
DISCOVRS    SVR    LES 

CALOMNIES    IMPOSEES, 

aux  Princes  &  Seigneurs  Ca- 
tholiques ,  par  les  Politiques 
de  noilre  temps, 

SU'obeïfïànce  qiro  doit  aux  Rois, 
dépend  de  lauthorité  que  Dieu 
leur  a  donné:  &  fi  Dieu  eft  celuy 
feul,  qui  faicl:  naiftre,  corrferue  éc 
accroift  les  Empires  &  Royaumes  ^  il 
f enfuit,  que  la  religion  a  beaucoup  de 
commun  auec  1'Eftatj  &c  que  celuy,  qui 
procure  le  bien  &  la  conferuatiô  d'icel- 
le,procure  le  profit  &  afièurance  de  le- 
ftat.Maispôur  côferuer  la  religion,deux 
chofesfont  principalement  requifes:  la 
première  d'imiter  le  bon  mefnager,  le- 
quel n'vfe  pas  des  biens  que  Dieu  luy  a 
donnésjComme  tranfitoirement,ou  les 
confom niant  en  folles  defpences  3  ou 
n'ayant  aucune  cure  &  foin  d'iceux  3 
aias  auec  prcuoyance,  les  conferuç  & 

garde  diligemment  à  Ces  enfans  :  Auflî 
nedeuons  nous  comme paffag ers  em- 
brafïer  la  religion,  nous  contentans  pé- 
dant que  nous  fommes  en  vie,  d'ailifter 
à  la  meffè,  prefenter  les  décimes  de  nos 
biens  à  Dieu,  Se  faire  tous  autres  a&es 
de  Catholique  :  mais  encorcs  fommes 
nous  obligés,  d'employer  toute  noftre 
induftrie,  force  &  moyens,  à  ce  que  la 
lumière  de  la  vraye  religio  que  nous  te- 
nons,eclaire  a  noftre  pofterité,à  fin  que 
par  noftre  lafeh été  &:  negligêce,  elle  ne 
tombe  aux  gouffres  &aby  (mes  de  l'he- 
refie.  La  féconde  eft,  de  procurer  l'vniô 
d'icelle  en  vn  mefme  corps:  car  tout  ain 
fiqu'vne  armée  diflîpée  &  efparfe  eft 
aifément  mife  en  route,  &  vne  republi- 
que, où  les  Citoyens  font  diuisés  en  fa- 
nions &  partialifez,  l'entrée  s'ouure  fa- 
cilement ,  à  la  tyranie  domeftique  ou 
eftrangere  :  Aufïî  en  la  religion,  fi  lors 
que  Therefie  faidfes  efforts  pour  l'ex- 
terminer d'vn  pays,lesCatholiqucs  ha- 
bitans  d'iceluy,  fe  defuniflènt  &  diuiset 
entre  eux ,  fèruans  ou  à  leur  auarice  ou 
ambitiôjil  conuiet  neceffairement,qu  c 
ce  pays ,  la  perte  de  la  vraye  religio  s  ea 


en/ùyue.Ce  qui  m'a  faicT:  fouuét  emer- 
ueiller,deI'opini5  de  ceux, qui  ont  trou 
uémauuaifela  fainâeLigue  desCatho- 
liques/aiéteen  ceRoyaume  depuis  quel 
quesannées,pourlaconferuationdela 
religion  5  &  l'ont  blafmée  comme  ad- 
uerfaire  affiliât:  car  s'ils  la  trouuoient 
mauuaife  ,  pour  les  perfonnes  qui  l'ont 
procurée,lefqueIs  ne  fôt  pas,  peut  eftrc, 
de  leurs  amis,  que  ne  font  ils  la  mefme 
refblution,  &  n'entrent  en  celle  fàinâe 
emulatio,  à  qui  mieux  profitera  à  la  pa- 
trie,en  aduancatla  caule  de  Dieu?  Mais 
s'ils  lablafment,comme  fi  s'armer  pour 
la  religion ,  eftoit  fe  bander  contre  f  en- 
flât, il  leur  faut  par  mefme  moyen  ad-? 
uoûer  qu'ils  pêfeiit la  religion  eftrecô- 
traireàl'Eftat,  opiniô  notoiremêt  fauf- 
fe,  &  pleine  de  toute  impieté ,  &non 
gueres elongnée de latheifme .  Auflî fê 
voyans  decouuers  de  ce  cofté  là,  &  co^ 
gnoiffans  la  petitefTe  de  leurs  forces,  ils 
ont  fai6fc  comme  le  chef  d' vn  party  foi- 
ble,  lequel  n'ofe  attendre  fon  ennemy 
en  plaine  câpagne,  &  le  receuoir  en  ba- 
taille rangée,mais  a  recours  aux  rufes& 
ftrat^gemes  de  guerre,  principalement 

il  s'cftudic ,  de  mettre  diuifion  au  camp 
de  sô  ennemy:  De  mefme  ceux  qui  ont 
accusé  la  Ligue,  fevoyans  vaincus  de 
raifons,  &  notammêtderauthoritédc 
l'Eicriture ,  ont  eu  recours  aux  calônies 
contre  les  autheurs  d'icellc.à  fin  que  les 
Cacholiques  bons  feruiteurs  du  Roy, 
croyans  qu'en  cefte  guerre  il  s'agiflbit 
d'autre  chofe  que  delà  Religiô  riétraf- 
fent  point  en  cefte  caufe ,  ou  entrés  f en 
rctirafsét  &  deiunifsët.  Or  combië  que 
la  vérité,  nepuifle  iamaiseftredu  tour 
couuertc  &  obfcurcie  des  ténèbres  du 
méfonge,  fi  ne  faut  il  pas  attédre  qu'elle 
s'eclaircifle  de  foy ,  veu  la  grade  obfcu- 
rite  qui  eft  fouuent  aux  chofes,&  l'in- 
firmité du  iugemét  des  hommes  :  Pluf- 
toftdeuons  nous  mettre  peine,  dedif- 
fiper  les  broûillars  &  nuages  qui  l'cnui- 
ronnent ,  &  qui  empefehent  que  ceux 
qui  n'ont  le  iugemét  fi  bo ,  ou  l'efprit  fi 
aima ,  y  puiffent  profonder  &  pénétrer. 
Ce  que  ie  me  fuis  icy  proposé  de  faire, 
à  celle  fin  que  ceux,  qui  auront  efté  oc- 
cupés de  ces  calomnies,  voyans  la  ve- 
nté à  iour ,  fe  fouuiennent  de  leur  de- 
uoirenuers  Dieu^svniflans  àfafainftc 

caufe.  Et  d  autant  qu'il  ne  fe  peut  faire, 
que  nous  furmontions  nos  ennemys 
çftrangers,àfçauoirles  hérétiques  qui 
font  hors  de  noftre  Eglife  ,  fi  première- 
ment nous  ne  venons  a bout  de  nos  en- 
nemys  domeftiques,  qui  leur  portent  le 
menton  &  en  leur  faueur  oppugnent  la 
caufe  de  Dieu,  foubs  le  nom  de  Catho- 
liques, tels  que  font  les  Politiques  de 
noftre  temps  •.  Il  m'a  femblé  bô  de  dref- 
fer  principalement  contre  eux  le  pre» 
fent  difeours,  par  lequel  on  puifle  aper- 
ceuoir,côbien  leurs  confeils  pernicieux 
&  domageables  à  la  faincle  Eglife  de 
Dieu,demêtcnt  la  religiô,de  laquelle  ils 
fedifent  faire  profeffion:&d'auantage, 
voyant  en  iceluy,la  coferëce  &  oppofi- 
tion  ,  des  prétentions  des  Politiques  à 
celles  des  Catholiques,  on  cognoiffe 
clairement,  qu  autât  ceux  Jà  pourchaf- 
fent  la  ruine  &  perte  de  l'Eglife  ,  que 
ceux  -  cy  la  grandeur  &  reftabliuc- 
ment. 

Les  calomnies  împofées  le  peuuet  ré- 
duire en  trois  chefs:  Le  premier  d'auoir 
contracté  vne  Ligue,  fans  authoriré  du 
Roy,dedâs&dehorsleRoyaume.Lau- 

trc  d'auoir  cfmcu  lagucrre.pourlcur  atri 
bition,cn  ceRoyaumc  5  lequel  cftoit  au 
parauât  en  grand  repos  &  tranquilité. 
Le  troifiefme  de  vouloir  exclurre 
d'iceluy  le  légitime  héritier  &  fuccef- 
féur,  qui  eft  le  Roy  de  Nauarre. 

Quâdau  premier,ie  n  appercoy  point 
que  la  ligue  foit  en  aucune  manière  cô- 
tra&éefans  Tauthoritédu  Roy.  Nous 
auons  veu  les  déclarations  de  fa  maje- 
flé ,  touchant  la  reunion  de  fes  fubiets, 
à  l'vniô  de  l'EglifeCatholique,  Apofto- 
lique  &  Romaine;,  qui  eft  ouuertemenc 
approuuer  le  premier  chef  de  la  ligue. 

Et  quand  à  l'autre  5  qui  eft  de  ne  per- 
mettre poin  t,  quvn  hérétique  paruiêne 
àlaaouronne,  il  dépend  confecutiue- 
ment  du  premier:  car  ou  les  hérétiques 
feroient  entièrement  chaflèz  &  exter- 
minez du  Royaume,  il  y  a  apparence, 
que  cëluy  qui  eft  maintenant  leur  chef, 
&  qui  prétend  à  cefte  couronne ,  fèrok 
biê loing d'y  paruenir .  Que  fi  l'on  mal- 
legue5que  ces  déclarations  ont  efté  ex- 
torquées du  Roy  par  force  ,  à  ff  auoir 
parles  armes  de  ceux  de  la  ligue,  & 
qu'à  c  efte  occafion  ,  elles  n'ont  point 

de  force  &  de  valeur:  le  rc/podray  pre- 
mièrement ,  que  c  eft  faire  tort  au  Roj^ 
de  l'eftimer  fi  foiblc  &defhué  de  moyfo 
&  aliéné  du  cœur  de  ies  fïibiets,  qu'il 
n  eut  peu  refifter  à  telles  armes:  p'rinci- 
palement5que  les  forces  des  hérétiques 
ne  luy  euffent  aucunement  manqué.,  en 
la  caufe  comme  de  fa  majeité&  des  hé- 
rétiques. D  auantage  celapourroitpa- 
rauëture  eftre  bien  ditjtou  chant  I'Ediét 
duMoysdeluillet,  d'autant  que  les  for- 
ces de  la  Ligue  eftoyët  encores,  debout  s 
mais  depuis  il  y  a  eu  tant  d'opportun!- 
tez5 de  faire  vne  contraire  déclarations* 
auquel  temps  neântmoins  le  Roy,  par 
pluficurs  nouuelles  declarations/à  mo- 
ftréperfifter  en  la  mefme  voloté,  qu'on 
nepeuteftimer5quefamajeftéDaiteuia- 
mais  contraire  Volonté  à  celle  de  fondit 
Edift  duMoys  de  Iuillet.Ët  fi  nousvou- 
lions  cognoiftrela  volonté  du  Roy,par 
le  deuoir ,  il  n  y  auroit  point  de  doubte, 
quelle  n'euft  efté  toufiours  telle:  Car 
ayant iuré  en  fonfacre,  de  maintenir 
contre  touts,  la  religion  Catholique, 
Apoftolique  &  Romaine  5  Ion  debuoir 
eft,(ellecftanc  conftituée  à  prefenten 

vn  fi  emincnt  péril  )  de  f ayder  de  fc$ 
moy  ens,  de  fes  armes  &  de  fonAutho- 
rité.  Mais  on  aveu,  mediraquelquvn5 
des  effedts  contraires  aufditcs  déclara- 
tions.Il  faut  eftimer  que  ces  effedspro- 
uiennent  de  la  part  de  ceux, qui  eitan  s 
près  de  fa  perfonnc,abufent  de  fon  au- 
torités: de  leur  faueur:  &  quand  aux 
déclarations  qu  elles  viennent  de  fa  pu- 
re &  fainéte  volonté. Et  quand  bien  il  y 
auroitdes  aâions  contraires,  lesfub- 
ie&s  toutesfois,  ne  pouuans  pénétrer  fî 
auant  aux  avions  &  penfées  des  Prin- 
ces, doiuét  s'arrefter  à  ce  qui  efl  expref- 
fement  porté  par  leurs  déclarations. 
Que  il  Ton  continue  de  m'allegucr  la 
fbrce,ie  Tallegueray  de  mefme,  en  tous 
lesEdi&s  de  Pacification  fai&s  par  cy 
deuant(queles  Hérétiques  ont  extor- 
quez par  force  d'armes)  lefquels  par 
mefmeraifonnobligerontfadidema- 
jefté,ny  confequemment  fefdiftsfub- 
ie6t.s  :  d'où  faudroitnecefïàiremcntre- 
uenir  au  temps,  que  la  feule  religion 
Catholique  eftoit  receùe  en  ce  Royau- 
me ,  &  que  la  Robe  du  Seigneur  n  y 
eftoit  encore  diuifce,aux  mœurs  &  de- 


ir 
notion   duquel  temps,  la  Ligtfe  fcroit 
fort  correfpondanteD&  à  la  pieté  Se  re- 
ligion des  feus  lloys  François  premier, 
Henry  fécond  ,  François  fécond  &c 
Charlesneufïemie.  Maisicy  nos  Po- 
litiques ont  accouftumé  dbbie<5ter5 
qu'il  n'eft  aucunement  loifible  de  met- 
tre diuifion  &  guerres  en  l'Eftat^pour  la 
querelle  de  la  Religion,  d'autant  que  ce 
font  toutes  choies  différentes,  &.qui 
n'ont  rien  de  commiïn  enfemble  que 
l'Eftat  &  la  Religion:  &parainfi  que  les 
Princes  Catholiques  font  grandement 
à  reprendre  5  dauoir  contraire  vne  Li  • 
gue  contre  le  bien  deTEftat^foubs  cou- 
leur de  vouloir  affeurer  leur  Religion. 
Tay  touché  au  commencement  de  ce 
difeours  ce  propos, &monftré  que  puis 
qu'il  efl  vray  que  l'authorité  des  Roys    \ 
dépend  de  la  fouueraine  puifïànce  de 
Dieu  ,  il  s'enfuit  confequemment ,  que 
de  la  manutention  de  la  vraye  Reli- 
gion, dépend  la  conleruation  des  Em- 
pires &  Royaumes.  Ce  que  tresbien 
Artaxerxes  Roy  desPerfes  eftimoit, 
quand  il  referiuit T  ainil  à  fes  theforiers r  en.Efdraf , 
bc  gardes  des  coffres  publics.  Tout  ce  -' 

qui  appartient  au  culte  &  feruice  du 

Dieu  du  ciel,  foit  diligement  donné  en 

la  maifon  du  Dieu  du  ciel,  afin  qiùl  ne 

s'aigriffeen  courroux  contre  l'Eftat  du 

Roy  &  de  fcs  enfans:  Et  en  vne  infinité 

^uC3hà«*C'  d'endroits,1  Dieu  menaffe  les  Rois  de 

rois  en  Ef.  leur  ofter  leurs  Royaumes  5  fi  oublieux 

tw  4  ch.i.  je  fc$  commanciemenS3  jjs  delaiflènt  fit 

fain&e  Religion,  pour  feruir  auxrdieux 
eftrangers.Ce  qui  nous  enfeigne  clair  e- 
ment,quela  conferuation  de  la  Religio 
eft  la  conferuation  de  lEftat ,  &  que  la 
ruine  de  l'Eftat  fuit  infailliblement  la 
perte  delaReligion.Comc  nous  auons 
pour  ex  épie  la  ruine  de  l'Eftat  des  Rois 
d'Ifraël  &  de  Iuda5IefquelsDieu  a  ibub- 
mis  &  captiué  aux  Rois  des  Affiriens& 
de  Babylone,  pour  auoir  courbé  les  ge- 
noux à  l'idolâtrie  &  impieté.  De  la  feu- 
lement nous  debuons  3  prendre  la  caufe 
delà  ruine  de  ce  grand  Empire  de  Cô- 
ftantinopIe,&  de  toute  la  Grèce,  Natiô 
jadis  fi  redouble  &  floriflànte ,  qui  sef- 
tant  feparée  de  l'vnion  de  l'Eglife  Ca- 
tholique fert  auiourd'huy  miferable- 
menti  vne  nation  plus  cruelle,  barba- 
re &  mefehante  qui  fut  onçques.  Car  la 

parole  de  Dieu  cft  véritable  3  Ainfi  que  %  Dcut«q. 
vous  m'auez  dclaifle  &  auez  feruyvni8'ch,Ic-c< 
autre  Dieu  en  terre  voftre,auffi  feruirez  5'Ch*P' 
vous  vn  autreDieu  en  terre  non  voitre. 
Comme  auiourd'huy  ks  Grecs ,  quoy 
qu'ils  n'ayent  point  efté  transférée  en 
autre  pays,ne  peuuent  eftre  diâspoffc^ 
der  leur  terre5de  laquelle  les  Turcs  font 
louuerains  feigneurs.  D  auantagepour 
mieux  fç  auoir/ilaReligion  eft  quelque 
chofe  de  feparé  de  l'effet,  Voyôs  le  par 
ladefînitiôde  cequel'on  appelle eftat. 
ïe  croy  que  l'effet  n'eft  autre  chofe  que 
ccqnos  anciës  ont  appelle  Republique 
ou  chofe  duPeupleJaquelle  ils  ont  vou 
lu  4  eftre5Iors  qu'elle  feroit  bie&iufte-  4.PhtSau* 
mêtgouucrnée5foitq  ce  fut  par  vnRoy llure$  dc  u 
foitpar  vne  feigneurie,  ou  bien  par  la  sTugX 
communauté  dvn  peuple:  Et  lors  ilsauz  -dcîa 

roiudefinyeftreiuftementgouuernée5"é^t 
quand  ceux  qui  commanderoyent  au-  u'«de  Ci- 
roientpour  fin  &  but  de  loirgouW""^1* 
nement,  l'vtilité  du  Peuple  &  non  la  "que. 
leur  propre.  De  maniere3que  l'Effet  du 
Prince  ne  peut  eftre  autre  que  l'Effet! 
du  peuple  vniuerfel.n'y  ayant  point  du] 
wers  Effets  5  mais  vn  feu!  :  car  tout  ainfi 

que  le  peuple  doit  l'obeïflàncc  au  Prm- 
ce,&  doit  référer  toutes  fcs  actions,  au 
bien  &  à.  la  grandeur  de  fon  Prince: 
Aufli  doit  le  Prince  réciproquement 
commander,  félon  qu'il adui fera eftre 
vtile  &  profitable  à  fon  peuple.  Or 
voyons, ce  qui  eft  plus  vtile  enfemble& 
au  Prince  &  au  peuple.  le  penib  que 
ceux  qui  font  verfez  aux  affaires  d'E- 
ftat,  &qui  ont  puifé  les  beaux  enf  eigne- 
mens  ,  pour  feauoir  régir  &  manier  vu 
peuple,non  des  bourbiers  de  ie  nefçay 
quelles  ordesfangfues,qui  ont  mis  en  fï 
miferable  Eftar  ce  grand  Royaume, 
mais  des  fontaines  viues  &  belles  des 
excellens  Philofophes  &  autres  grands 
perfonnages-,  qui  fe  font  iadis  entremis 
du  gouuernement  de  la  choie  publi- 
que,  me  confefferont  que  c'eft la  Reli- 
gion, fans  laquelle  la  focicté  humaine 
ne  peut  longue  ment  fubtîfter:  d'autant 
que  l'homme  eftant  né  à  toute  liberté, 
&de  fa  nature  eftant  plein  defonde- 
fir ,  il  eft  expédient  de  le  retenir ,  par  la 
crainte  des  loix:  Et  n'cftâsles  loix  hu- 
maines d'aflèz  grand  poix,comme  ceU 
les ,  qui  ayant  efté  conftituces  par  des 

hommes,  femblcnt  n'emporter pof ne 

neceflké  de  les  obferuer ,  à  ceux  qui 
font  de  mefme  cfpece ,  il  eft  neceffairc 
de  mettre  en  aiut  vne  plus  grande  puif- 
fance.qui  eft  celle  deDieu,laqueIlepar 
la deuotion  &  pieté  quelle  engendre^ 
bridclesmauuaifescupiditez  &  appé- 
tits defordonnez,  &  amollit  les  coeurs 
plus  cruels .  farouches  &fanguinaires. 
Cefte  confideration  ont  eu  iadis  tous 
les  grands  legiflateurs  ,  foit  en  faifant 
•entendre au  peuple,  qu'ils  auoient  eu 
communication  auec  les  Dieux ,  pour 
doncr  plus  d  authorité  aux  lois  &  nou- 
uclletez  qu'ils  introdyuifoent ,  comme 
Numa  &  Lycurgus,  foit  en  donnznt 
pour  premier  précepte  &enfeignemêt 
au  peuple ,  de  croire  qu'il  y  auoit  des 
Dieux  ,  qui  par  leur  prouidence  regif- 
foient  ce  monde ,  comme  fît  Seleucus, 
foit  en  prohibant  changement  ,  âi- 
uerfité  &:  introductions  de  nouuelles 
Religions,  ofter  toute  incertitude  & 
confufïon  des  Dieux,  àfinderendre 
leur  authorité  plus  crainte  &:  vénéra- 
ble, ainfi  que  firent  les  Romains, pat 
leurs  loix  des  douzeTables,  foit  encore 

fcn  approuaant  ce  que  les  poëtcs  auoia 
chanté  des  enfers  &  delà  crainte  des 
Dieux,  à  celle  fin  que  ceux, qui  pour  l'a- 
mour delà  vertu,  ne  ie  retiroy ent  point 
de  leur  mefehantevic,  s'en  retiraflent 
pour  la  crainte  des  tourmensàTadue-  ' 
nir.  Or  fi  les  peuples  adonnez  au  ferui- 
ce  des  faux  Dieux  à  par  vne  ïîmple  rai- 
fon  naturelle  3  qui  les  amenoità  la  co- 
grtoiflance  du  bien ,  ont  eu  de  telles  & 
iemblables  confiderations  ,  combien 
plus  les  doiuent  auoir  les  Chreftiens, 
enfeignez  de  la  bouche  du  vray  Dieu  & 
eclaircis  des  ténèbres  Payennes  ?  Lef- 
quels  tenans  pour  indubitable  &  cer- 
tain, qu'il  y  a  la  haut  Yn  lieu  préparé  à 
ceux  qui  auront  obieruéles  comman- 
demens  de  Dieu,  &  au  contraire  là  bas 
Vn  enfer  deftiné  aux  damnez&  reprou- 
tiez,croyans  à  cefte  fin  l'immortalité  de 
lame,Ia  refurrcâiô  des  corps  &  le  der- 
nier iugement  du  fils  de  Dieu  ,  on  ne 
ffauroit  comprendre  l'Vtilité  que  ce 
peuple  reç:  oit,  delà  manutention  delà 
vraye  religion:  à  laquelle  feule  l'heur  de: 
la  vie  éternelle  ayant  efté  donné  &  cô- 
cedé  de  Dieu ,  les  Roys  &  les  Princes 

efhns  tenus  &  obligez  de  procurer  IV- 
tilité  de  leurs  peup!es,font  obligez  par 
confequëtdela  côieruer  entière  &  vni- 
quc,fans  luy  donner  vnefauiTe  Reîiaio 
pour  côpaigne.En  quoy  le  Prince  pro- 
cure doublemêt  Ton  bié,  car  Dieu  a  ac- 
couftumé,defauoriferceux  qui  main- 
tiénent  fafain&e  Religion  corne  nous 
auons  dit  par  cy  deuant:&  d  abondant 
eftant  la  caufe  du  Prince  après  fa  mort 
no  autre  que  celle  du  peuple,  n'y  ayant 
aucune  acception  de  peribnne  enuer5 
DieUjConferuant  la  religion  ,  il  confer- 
uefa  couronne  mortelle  &  s'ouuritla 
voye  pour  paruenir  à  l'immortelle. 
Maisvoyons  fi  nos  François  ont  iamais 
eftimé  ,  que  la  Religion  n'auoit  rien  de 
commun  auecl'Eftat.  Quand  aux  an- 
ciens ,  leurs  /àin&es  ordonnances  tou- 
chant la  Religion,  les  priuileges  don- 
nez aux  Eglifes ,  ks  baftimcns  de  tant 
d'Eglifes,  Hofpitaux,  Monafteres,& 
Chapelles,  lesfainâesarmées&Croi- 
fades  de  nos  Princes  aflaillâs  les  Turcs, 
Sarrazins,Infidcles  &  Heretiques/ont 
preuue  aflèz  ,  combien  ils  eftimoient 
que  la  religion  feruoit  à  la  manutention 

de  leur  Eftat:Et  nos  pères,  quad  ils  ont 
pourfuiuy.par  le  feu  &  par  tant  de  fup- 
plices,l  herefie  naifTante5ontbien  mon- 
ftré  combien  ils  eftoient  efloignez  de 
l'impicté  d  t  nos  Politiques. Lelquels  ie 
renuoiray  à  Tcfchole  des  Hérétiques, 
qui  font  en  ce  plus  gens  de  bien  :  les- 
quels i  tant  s'en  faut  qu'ils  eftimët ~  que 
r  Aux  cinq  71      ,.  ,    .  j2T-v  »EA  > 

^urftions    la  religion  doiueccdera  ihitat:  quau 

dcBmcus.  contraire fu.uant  ce  îàinct  précepte  de 
i'ApoiT:re,qu  il  vaut  mieux  obéir  a  Dieu, 
qu  aux  hommes  .ils  donnent  licence  au 
moindre  Madftrat  &  Efcheuin  de  Vil- 

o 

le, de  fe  rebeller  en  cas  de  religion  con- 
tre fon  Prince.  Mais  fi  nos  anciens  or- 
donnais les  trois  Eilats  du  Royaume, 
ont  conftitué  le  premier  celu  v  de  la  re- 
ligion ,  qui  precederoit  les  autres  ,  ont 
ils  eftimé  que  la  religion  nauoitrien  de, 
comunaueclEftat.  Car  fi  ellen'auoit 
rien  de  commun,  qu'eftoit-il  befoin  en 
faire  vn  corps  d  Eftat ,  &  le  premier  de 
tous  les  autres.  Ainfi  donques,<puis  que 
la  conferuation  de  la  religion  eft  celle 
del'Efta^&queles  Fraacois  font  efti- 
mé toufiours,aufquels  a  eftéimpieté& 
horreur  depenfer  le  contraire^  Ligue 

des  Princes  Catholiques  ne  peutcftre 
di<fteadueriàireaiEicat  ainsau  cotrai-» 
re  vrile  6V  profitable.  Et  quand  a  ce  que 
I  on  obieéte,dauoir  contraélé  cefte  Li- 
gue auccl'E  (tea  ngcr5lesdcf  eijfes&ref- 
ponfes  en  (ont  tref-pertinentes.  Car  en 
premier  lieu  perfonne  n'ignore  que  le? 
hérétiques  depuis  vingt  &cinqoutrc- 
te  ans5ne  fe  foient  bandez  &  liguez  co- 
tre les  Catholiques  :  en  laquelle  Ligue5 
ils  ont  procédé  parvoye  de  faiâ ,  iàns 
l'au  thorité  du  Magiftrat,.  à  ruiner  les  të- 
pies  &  Eg!ifès5mafïàcrer  les  preftres,& 
commettre  de  fi  grandes  barbaries3que 
les  Scythes  &les  Goths  n'en  commi- 
rent iamais  de  telles  ;  Us  ont  fait  entrer 
par  plufieurs  diuerïcs  fois,  les  eftrâgers 
Allemans  en  France ,  le/quels  non  feu- 
lement ont  pillé  le  Royaume,  mais  en- 
core ont  triomphé  diceluy  :11s  ont  liuré 
le  Haure  de  grâce,  entre  les  mains  des 
Anglois,pour  auoir  fecours  de  la  Roy- 
ne  d'Angleterre  5  &  généralement  ont 
eu  Ligue  orFenfiue&  defenfîue,auecles 
Allem  ans  &  A  nglois  .Depuis ,  leRoy  de 
Nauarre  a  refraichy  dernièrement  cefte 
alliance,  en laflcinbléc tenue  à  Magdc- 

bourg, aucc  les  Proteftans  d'AUemaî- 
gne5la  Roync  d*AngIcterreDles  Roys  de 
Danemarc  &  Suéde  5  &  autres  Princes 
heretiques.AtellcLigueeftrangerefai- 
6te  contre  l'Eftat  de  ce  Royaume  &  la 
fainfte  Eglile  de  Dieu^n'a  il  pas  efté  ne- 
.  ceflafre,  d'oppofer  vne  contreliguede 
tous  les  Princes  Catholiques,  tât  eftrâ- 
gers  que  de  ce  Royaume.  Que  fi  toute 
Ligue  eft  damnablc,  celle  du  Roy  de 
Siauarre  qui  a  précédé,  eft  la  plus  mau- 
ùaife  ,  fi  cen'eftoit que  quelqu  vn  vou- 
ïDiod.liu.  fift  blafmcr  la  Ligue  ,r  qui  futiadisen 
hiftouc!1  Grèce  ,  entre  les  Bœotiens  ,  Locrois , 
TheiTaliens  3  Perrœbiens  &  autres , 
pour  la  deliuranoedu  temple  d'Apollô 
occupé  parles  Phocenfes,  &  louer  cel- 
le du  party  contraire:  ou  calomnier  la 
confédération  fainéte ,  qui  fut  entre  les 
enfans  d'Ifraël  pour  défendre  la  reli- 
gion de  leurs  peres5&  approuuer  les  Li- 
gues  des  Roys  Madianites,Moabites  & 
Philiftins,  Mais  on  me  refpondra  3  qu  il 
nefenfuitpas^que  fi  le  Roy  dcNauarre 
a  mal  fai<ft  le  liguant  auec  l'effranger, 
nous  ayons  deu  faire  le  mefme:  Car  il 
ne  faut  pas  imiter  fô  ennemy  en  ce  qui 

elt vineux, ains  pluftoft  Iuy reprocher 
l'enormité  &  grandeur  de  fon  vice.  le 
trouuerois  cefte  opinion  bonne3finous 
auions  bailleurs  quelque  aiîeurance  de 
nous  pouuoir  maintenir: car  le  deman- 
derois  volontiers  à  ceux  qui  dominent 
ceft  aduisrs'ils  auoient  vne  querelle  3  & 
que  leur  ennemyfe  fortifiai!:  déroutes 
parts  3  darmes ,  de  foldats  &  d'amis  ,  à 
fcauoir,slIseliroyent  pluftoft  fe  laiflèr 
forcer  en  leurs  maifons  3  que  de  fe  mu- 
nir &  d'appeuw  leurs  parens  &  amis  à 
leurfecours.Ie  croy  qu'ils  font  fi  adui- 
fez  &fi  amoureux  d'eux-mefmes,  qu'ils 
aymeroient  pluftoft  fe  défendre,  que 
d'aduancer  témérairement  leurs  iours. 
Ce  que  doncques  eux  eliroyent,  pour 
leur  tuition  &  defenfe  ,  pourquoy 
trouuent-ils  mauuais,que  les  Princes 
&  Seigneurs  CatholiquesJ'ayent  efleu 
pour  la  defenfe  deleur  religiô:  Le  Peu- 
ple de  France  eftant  diuifé  en  deux 
parties  5  d'Hérétiques  &  de  Catholi- 
ques: Si  les  Hérétiques  &  leurs  parti- 
fans  &  protecteurs ,  fç  font  faifis  de 
plufieurs  villes  &  gouuernemês  de  ce 
Royaume  5  &  iournellement  tafchenc 

de  depofTeder  les  gens  de  bien  ,  des 
gouuememens ,  qu'ils  ont  depuis  long 
temps  regy  auec  toute  fidélité, enuers 
Dieu  &  leur  Prince,  ont  pratiqué  les 
alliances  cltrangeres  mefme  celles  qui 
de  toute  anciêneté  fontenncmvsdela 
France:  Pourquoy  elt-ce  qu'on  trouue- 
ra  eftrange  auxCatholiques  s'ils  fe  veu- 
lent coniliuer,  cV  fi  à  ces  fins  ils  prati- 
quent les  alliâcesCatho!iques:Etfi  vous 
permettes  à  ceux-là  les  armes  offenfi- 
ues,  faites  premierement,que  les  Héré- 
tiques fe  départent  des  alliances ,  qu'ils 
ont  premiers  contractées,  fans  lautho- 
rité  du  Roy,  &  contre  fonauthorité, 
auec  la  Royne  d'Angleterre,  les  Prote- 
ftans  d'AllemaigneJesRoys  deDanne- 
marc  &  Suéde  &  les  Cantons  des  Li- 
gues Proteftantes  ?  Et  lors  les  Catholi- 
ques fe  départiront  des  alliances  qu  ils 
ont,  &  que  le  Roy  à  eu  de  tout  temps 
aucclePape,L'Enpereur,le Rov  d'Ef- 
paigne  &  au  très  Princes  Catholiques, 
defquels  leRoy  a  receu  fecours  &  ayde, 
aux  guerres  qu'il  a  par  cydeuant  eu  co- 
tre les  hérétiques  ?  Mais  tant  s'en  faut 
qu'ils  s'en  vueûlent  departir,quc  nagqe- 


rcs  vous  auez  veu  vue  puiflàntc  armée 
de  trente  ou  quarante  mille  eftrangers, 
au  cœur  de  la  France,  qui  a  rauagé  pil- 
lé &  bruflé  le  bien  des  Catholiques,qui 
ne  nous  a  menafié  de  rien  moins,  que 
dumafïàcre  de  nous&  desnoftres,  & 
ce  qui  eftoit  !e  plus  à  craindre,  de  la  per- 
te 6c  ruinée  entière  de  noftre  religion. 
Que  fi  ceux  de  laLigue,  auoient  fait  en- 
trer vnc  telle  force  deftrangers  dans  le 
Royaume,  quel  fouet,  quel  cordeau  fé- 
roient  fuffifans,  pour  les  martyrer  & 
gehennerfe  croy  que  le  chien  &  les  fu- 
ries &  ce  qui  eft  de  plus  horrible  en  en- 
fer, ne  fourniroient  au  iugement  de  nos 
courtifans  ,  de  fupplices  affez  grands 
pour  les  punir  &  tourmenter?  Encore 
auons  nous  receu  ce  bien  de  ces  prin- 
ces &feigneurs,q  par  leur  vertu  &  fage 
côduite,  foubs  l'authorité  duRoy,auec 
yne  poignée  d'hommes  cefte5grâde  ar» 
mée  deilrangersa  efté  diflîpée5deliurat 
parce  moyen  la  France,  d'vneminent 
péril  d'entière  fubuerfion  &  ruine.  le 
penfequenos  politiques  ne  fe  conten- 
teront pas  de  ces  refpôfes,  d'autât  qu'ils 
répliquent  qu'ayans  vn  Roy  Catholi- 

que,  tandis  queDieu  nous  fera  la  grâce, 
del'auoir,  il  n'eft  befoin  des  Ligue  eftrâ 
gères:  fa  majefté  eftant  fuffifante,  pour 
renbarrer  les  Hérétiques  &  empefeher 
leurs  deffeins,cume  elle  a  faid  heureu- 
fementiufquesaprefent.  Si  là  majefté 
eftoit  immortelle  &  hors  de  touts  acci- 
détsde  la  fortunc5ie  trouuerois  ce  côfeil 
bon,  de  s'affairer  fur  fadi&e  majefté  & 
ne  chercher  appùy  d'ailleurs:  mais  û  el- 
le eft  de  la  condition  des  autres  hom- 
mes,expofée  aux  maladies,  incôueniês 
y  &  hazardsj  qui  femblent  naiftre  auec- 

ques  nous ,  il  me  femble  que  c'eft  faid 
fagement,de  pouruoiraux  malheurs 
que  nous  craignons,auant  qu'ils  aduiê- 
nent.  Car  aduenant  la  mort  de  noftre 
Roy  (que  Dien  vueille  conferuer  lon- 
guement en  toute  profperité)  Le  Roy 
deNauarre,fans  aucune  côtrouerfe  oc- 
cuperoit  le  Royaume,  eftant  affifté  dés 
Hérétiques  &  des  Politiques,  qui  font 
r#Enlciirt0 les  deux  parties  du  Royaume,  ainfî 
guclarmc.  qu'ont  calculé  les  Heretiques:ï&d  auâ- 
tagefecouru  tout  à  I'inftant  (  félonies 
accords  par  cy  deuât  faits  aMontaubâ) 
de  toutelaLigue  eftrangereProteftâtc, 

A  telle 


2$ 

À  telle  force , queft-ce que pourroyêt 
oppofer  les  Catholiques  deihucz  des 
alliances  eftrâgeres  :  feroit  il  lors  temps 
de  les  rechercher  5  quand  nous  aurions 
lennemy  à  nos  portes,  &  nô  à  nos  por- 
tes feulemét,maispeut-eftre  à  nos  gor- 
ges ?  Meffieursles  Politiques  qui  font 
tant  entendus  aux  affaires,  nefcauent 
ils  pas,  que  l'office  d'vn  prudenthom- 
med'eftat ,  n'eft  pas  de  fuyure  l'eue- 
nement  des  chofes ,  mais  de  ledeuan- 
çer.-Etquela  multitude  a  accouftumé, 
de  feioindre  au  party  de  ceux ,  qu  elle 
voytles  plus  forts  darmes&  d  alliacés? 
Puis,  ces  alliances  ,  fe  font  elles  fi  toft 
quelles  font  pourpenfées:  combien  eft 
il  requis  de  temps  pour  les  acheminer, 
&  ce  pédant  noftre  ennemy  achemine- 
roit  fes  deiTeins,  &nous  auroyt  pluftoft 
pris,  que  nous  n'aurions  pensé  de  nous 
défendre  ?  Venôs  maintenât  à  la  guer- 
re, qu'on  accufe  ceux  de  la  Ligue  auoir 
efmeu5pourleur  propre ambitio.Iors  q 
le  Royaume  eftoit  en  grade  paix  &  trâ- 
quillité.  Ceftvne belle  propofition  en. 
apparence,  que  de  condamner  les  au- 
theurs  de  la  guerre>&haut-loûer  les  au- 

theurs  de  la  paix:  Si  eft-ce  toutesfois,  q 
nous  lisôs  qu'il  y  a  quelque  guerre  iufte 
&;  quelque  paix  mauuaife&iniufte.  Ou 
la  paixeft  pleine  de  feruitude,  les  graues 
crecs&Romains  dirôt3q  telle  paix  eft  à 
reietter  :  ou  au  côtraircla  guerre  engê- 
dreroit  la  liberté,  que  telle  guerre  eft  de 
firable:DemefmeouIapaix  àla  longue 
feroit  la  ruine  de  la  religion,  qui  a  fait 
florir  ce  Royaume5  fur  tous  les  Royau- 
mes de  laChrcftientéj&  au  contraire  la 
guerrela  maintiendroyt,  &confcrue- 
royt5on  doyt  fuir  corne  vue  chofe  tref- 
dangereufe  la  paix ,  &  embrafler  la 
guerre  comme  chofe  tref-falutaire.  Or 
que  la  paix  qui  maintient  diuerfité  de 
religions  foit  tref~dômageable3il  eft  fa- 
cile à  demôftreriLc  lien  qui  eftraind  &C 
vnit  les  grands  Eftats,  eft  fànscontro- 
uerfe  la  religion,  car  ceux  mefmes  qui 
n'en  font  de  profeffion,  raduoùent,co- 
meMacchiauel,  lequel  perfiiadelePrin- 
ce  de  n'eftre  poi nt  religieux ,  mais  d'en 
auoir  l'apparence  à  fin  que  fes  fuieds  le 
reuerent  d'auantage  3  le  craignent  & 
honnorent:aufïîles  ancien?  Grecs  & 
Romains  3  foit  qu'ils  voufiflènteftablir 

de  nouucllcsloix  ,  foit  qu'ils  voufiflfent 
dénoncer  des  nouuelles  guerres 5auoyêt 
premieremêc  recours  à  la  Religion, co- 
rne à  celle  qui  doit  authorifer  toutes  les 
aâions  humaines.  Ce  lien  là  n'eftant 
quvn,  nefaitauffi  quvn  corps  de  1E- 
flatrou  fi  vo9  le  diuifèz,ileft  euidét  qu'il 
en  fera  plufieurs:  or  eft  il  qu'en  matière 
d'Eftatjilfautpourla  conferuatio  di- 
celuyprocurerl'vnion  de  ceux  qui  font 
comme  membres  de  l'Eftat:  corne  tref- 
bien  iadis  demonftroit  aux  Romains, 
ce  (âge  orateur  Menenius  Agrippa. Qui 
procure  donc  la  diuifion  de  la  Religiô, 
procure  la  diuifion  de  l'Eftat,  faifant  de 
ce  qui  ne  deuroit  eft  quvn  corps  3  plu- 
fieurs diuers  &  difTcmblables  corps. 
Dau^ntage  fi  vous  admettez  deux  Re- 
ligiôsjil  eft  apparent  que  de  l'Hérétique 
que  vous  aqres  aduifé,  en  fourdrôt  vne 
infinité  d'autres,  eftant  le  naturel  de 
l'Herefic,  de  ne  demeurer  iamais  vne, 
mais  de sefpâdre& diuifer en  plufieurs: 
Icfquelles  vous  ne  pourres  non  plus  re- 
fufer,  que  la  première  que  vous  aures 
aduifé,  s'accroiflantpar  mefme  moyen 
&  beaucoup  plus  facillemet  que  la  pra- 

miere,  vcu  que  vous  aurcs  défia  fait  la 
plancheàla  multitude  de  ReligionsrEc 
ainfis'eftant  augmentée  en  tant  defa- 
çôs  c  efte  diueriîtéjle  peuple  demeurât 
trouble  &  incertain  en  la  Religion,  s'a- 
byfmera  aux  gouffres  de  l'Atheifme , 
plein  de  toute  infîdelité3impieté  &def- 
loyauté,&  le  tout  pour  auoir  premiere- 
métreceu  vne  religion  contraire. Ceux 
qui  ont  fréquenté  l'Allemaigne&  l'An- 
gleterre,ff  auent  fice  queie  dis  eiWray, 
&en  noftre  France,  nous  ne  voyons 
que  par  trop  l' Atheifme  accreu.&  tou- 
te impieté  accreùe,  &  toute  incertitu- 
de en  matière  de  Religion.  Adiouftes  y 
que  receuant  diuerfîté  ds  religions, il 
femblera  peuteftre  que  Ton  aiTeurera 
TEftat  du  Prince,  mais  quand  au  peuple 
c  eft  fans  doubte,  qu'il  s'impofera  fans  y 
penfervne  fuperbe&infupportable  do- 
minatiô.Iele  dis,par-ce  q  quelques  vns 
appreuuent  leconfeilde  Catonlanciê 
lequel  entretenoit  toufiours  noife  &  de 
bat  entre  fes  feruiteurs,&  des  Roys  2E- 
gyptiens,  ilefquels  à  caufe  que  le  peu- 
ple auoitaccouftumc  de  fe  mutiner,  cô 
tre  leur  authorité3  diuiferêt  l'Egipte  en 


*9 

plusieurs  Contrées  ,  &  ordonnèrent 
que  chafque  Contrée  s  abftiendroit  sé- 
parément de  certaines  viandes  &ado- 
reroit  feparémen tvn  certain  animal:  à 
fin  que  ladifeorde  fe  mettant  entre  ce 
peuple,  par  le  moyen  deladiuerfitéde 
la  religion,  il  peut  plus  difficillemêt  cô- 
fpirer  contre  fonPrince:Ce  que  depuis    \      . 
imita  lulian  *  1  Apoitat,  permettat  pour  Marcclim 
femblable  occafiô  liberté  de  toutes  re-  ^ob- 
ligions .  Mais  le  peuple  ,  fe  prépare  cer- 
tainement le  chemin  pour  eftretour- 
meté  &  tyrânizé:  d'autant  que  lePrince 
feioignant  à  vne  faâion,  facilemêt  rui- 
nera l'autre,&ainfi  rabaiffèra  &  rauale- 
ra  les  vns  parles  autres.  Si n'appreuue  • 
ie  pas  encore  ce  confeil  pour  le  Prince, 
tant  par  ce  que  i'ay  cy  deuant  dit  ,de  la 
ruyne  des  Roys,  qui  fouffrent  &  nour- 
riflentla  fauffetéen  la  religion:  quauflî 
parce  qu'il feroit  à  craindre ,  que  s'ai- 
griflans  les  querelles  &  débats,  par  le 
moyen  des  çontrarietez  enlareîioion 
l'eftranger  fon  voifin  ,  ne  tachaft  de 
praâiquer  ceux  d'vne  religion ,  en  fe 
monftrant  ftudieux  d'icelle  :  &  feroit 
encore  à  craindre,  queftant  vn  party, 
D    iij 

poflibIe,plus  fauorisé  que  fautrc5com* 

me  les  Roys  ont  accouftumé  de  dépar- 
tir leurs  faueurs  à  qui  leur  plaitjl'autre  co 
medefeftberé3nefeiettaftentrelesbras 
del'eftranger.  Car  fi  des  cho fes  de  peu 
de  confequence,  on  a  vcu  fourdre  des 
grands  débats,  dou  font  forties  des  rui- 
nes deplufieursRepubliques&  Royau- 
mes, combien  eft  il  à  prefumer  qu'ils  en 
prouiendroyent  de  la  diuerfité  &  con- 
trariété en  la  Religion  •  D'auantage 
le  Prince  auroit  beaucoup  à  craindre  de 
fcs  fuiets5d  autant  que  ne pouuant  eftrc 
fansReligion,ou  fans  apparence  dicel- 
le^ceux  de  la  Religion,  de  laquelle  il  ne 
feroitpoint,le  hayroyent  conftquem- 
ment,  d'oupourroitaduenir,  que  quel- 
que ambitieux  delà  contraire Rcligiô, 
feroit  fecrettement  des  menées ,  par  le 
moyen  de  ceux  de  fa  Religion  5  &  s  ef- 
forceroit  d  ufiirper  quelque  partie  du 
Royaume ,  ou  tout  le  Royaume  mef- 
me:  Et  de  ce  nous  en  donnent  tresbon 
exemple  ,  quelques  Princes  de  ce  téps, 
quifoubsle  manteau  de  la  prétendue 
Religion,ont- taché  d'enleuerlcsEmpi- 
res&RoyaumeSj  à  leurs  fouuerainsSei- 


gneurs.Il  eft  donc  fuffifammerit  mon- 
ftré  par  ces  raifbns5que  la  paix  qui  per- 
met diuerfîté  deReligions  eft  tre/perni- 
cieufe  à  f  eftat5&:  par  confcquent,  que  fi 
lesPrincesCatholiques  auoyêt  efté  au- 
theursde  cefteguerre,ils  feroyent  beau- 
coup plus  dignes  de  louange ,  que  de 
blafme.Ne dônons pas toutesfois  ceft 
aduantage  à  nos  aduerfaires,  que  de  les 
en  aduoûer  autheurs.  Quand  les  Ro- 
mains prindrent  par  force  les  filles  des 
Sabins,  ce  ne  furent  pas  les  Sabins,qui 
cmeurent  là  guerre,  qui  s'en  enfuiuit, 
mais  les  Romains  qui  firent  cefteiniu- 
re  auxSabins,&par  ainfi  donerent  cau- 
fe  à  celle  guerre:  &  ceft  pourquoy  nous 
tenons  ,  quecçluy  eftautheurdumal, 
qui  donne  occafion  au  mal:De  mefme 
pouuons  nous  dire ,  ceux  auoir  efté  au- 
theurs de  cefte  guerre,  qui  pour  fonder 
leur  grandeur  ont  fait  des  voyages,pra- 
tiqué  des  alliances  auec  les  Hérétiques, 
qui  fe  font  efforcez^  s'efforcent  main- 
tenant, de  chafTer  les  gouuerneurs  Ca- 
tholiques desvilles:  aux  entreprifès  de£» 
quels,ilaefténecefTaire,  que  les  Prin- 
ces Catholiques  fe  foyent  oppofez,  Se 

s'oppofentà  prefent,  &eft  neceflairc 
que  touts  ceux ,  qui  font  décorez  de  ce 
beau  tiltre  de  Catholique, s'oppofent,y 
employant  leurs  biens,  le'urs  eftats& 
leur  vie.  Mais  icy  nos  Politiques  repli- 
quent,que  quad  bien  il  feroit  ainfi,tou- 
tesfois  cela  n'eft  furfilànt,pour  troubler 
enfavie  l'eftat  d'vn  Roy  Catholique, 
auquel  ceux  de  la  Ligue,  ont  demandé 
contre  tout  droit  diuin  &  humain,  la 
déclaration  d'vn  fucceiTeur  :  Veu  mef- 
memëtquefilecasaduenantdelamort 
de  noftre  Prince  >  le  Roy  de  Nauarrc 
vouloit  faire  le  changement  de  la  Reli- 
gion,il  y  auroit  afTez  de  temps  pour  luy 
refîfter:  d'autant  que  y  ayant  en  France 
plus  de  deux  mille  villes  Catholiques, 
&  beaucoup  denoblefle  Carholique,Ia 
refiftencen'en  ieroitpas  malaifée.  Ce 
qu'ils  cofîrment  par  l'exemple  des  vil- 
les Heretiques^qui  n'eftans  en  tel  nom- 
bre,mais  bien  plus  petit,ont  fait  tefte  fî 
long  temps  à  noftre  Roy.  Parquoyil 
n'eft  point  befoin  cepêdant  de  nous  rë- 
dre malheureux  auant  le  temps,  &de 
mouuoir  tant  de  guerres  &  feditions  en 
cepauure&miferable  Royaume,  Co- 

gnomons  fi  ces  propofitions  des  Poli- 
tiques font  véritables  ,  &  falutaires  4 
ceft  Eftat.Premicrement,quant  à  la  dé- 
claration d'vn  fuccefleur,Ie  côfcflèraw 
qu'il  n  y  faut  iamais  venir  fans  trcf-ur- 
gente  neceffité  ,  ou  tref-  euidêtc  vtilité: 
car  c'eft  preique  condamner  vn  Prince 
à  mort ,  que  de  luy  déclarer  vn  fucce£ 
fcur.  Encore  que  iadis  ks  eleâions  des 
Cefàrsj&auiourd'huy  desRois  des  Ro- 
mains j  ne  foyent  en  effeâ  que  déclara- 
tions des  fuccefTeurs.  Mais  il  y  a  autre 
confideration  en  [Empire  qui  neft  hé- 
réditaire ains  eîeétifjautre  au  Royaume 
de  France  &  autres  Royaumes ,  qui  fe  TT     * 

J  r         rr        "V  t         ,        *  Hérodote 

donnentpariucccfEon.  Hcrodote,i  rc-  liure7. 
cite  vne  loy  en  Perfe ,  par  laquelle  il  eft 
porté., que  le  Roy  partant  pour  aller  en 
expédition  cotre  quelque  nation  eftrâ- 
gere5eft  tenu  de  déclarer  so  fucceffeur. 
CefteloylâjCôntietvne  euidete  vtilité 
pourle  Royaume5d'autac  que  fi  le  Roy 
meurt  en  ceiie  expeditiô^elle  ofte  la  co 
trouerfe  ,  qui  pourroit  eftre  après  fa 
mort,  pour  la  fucceflîon  d'iceluy.  Par 
mefme  moyê  toutesfois  &  quâd  adue- 
nâtlamort  du  Prince,  q  telle  cotrouer- 

fc  fcroit  à  craindre,il  ne  feroit  point  pa- 
rauâture  mauuais  pour  le  repos  duRoy- 
aume,de  procédera  telle  déclaration* 
Mais  il  eft  neceffaire,  lorsque  l'on  craint 
la  fubuerfion  entière  de  l'Êftat,  fi  l'ô  n'y 
procède  •  Comme  maintenant  en  ce 
Royaume  3  fi  vous  ne  déclarez  vn  fuc- 
ceffeur  Catholique,  il  femblc  que  tous 
y  admettes  vn  hérétique  ,  d'autant  que 
celuy,que  nos  aduerfaircs  cognoiflenc, 
le  plus  prochain  fucceflèur,eft  de  celle 
qualité  .  Qu'il  le  femble,ielcprcuuc 
tref-euidemment .  Le  vieil  dire,  qui  a 
efté  en  la  bouche  de  tant  de  grâds  Roy  s 
&grandsCapitaines,que  plufieurs  ado- 
rent le  Soleil  leuant,  n'eft  que  trop  véri- 
table, &  pratiqué  couftumieremet  par 
ceux  qui  tachent  de  pouffer  ou  confer- 
ucrleur  fortune:  laiflant  les  chofes  en 
mefme  eftat  qu'elles  font ,  &  iouyffans 
pacifiquement  du  fruit  de  la  paix,  nous 
aduoùons  le  Roy  de  Nauarre  pour  So- 
leil leuant,  d'autant  qu'on  le  prétend  le 
plus  prochain  héritier  de  la  Couronne, 
&  par  ainfi  nous  l'aduoùons  tacitemét 
àicelle .  Pourdoncques  neveniràceft 
inconuenient,  que  de  voir  vn  herctique 


Roy,  &par  ce  moyen  la  religion  per- 
deiieenec  Royaume,  &  confequem- 
mentlEftatrenuersé  ,  ileft  neeeflaire 
de  venir  5  à  la  déclaration  dvnfuccef- 
feur,  ou  ce  que  ie  defirerois  dauantage 
(  à  fin  de  ne  pëfer  rien  de  finiftre  devno  - 
lire  Roy , pour  la  profperité  duqucl,&  à 
ce  que  Dieu  Iuy  veuille  donner  lignée, 
nous  deuons  prier  Dieu  iournelle- 
ment)  défaire  par  vneaffembléedE- 
ftats  généraux  ,  vne  Ioy  exprefle3  géné- 
rale &  inuiolablc  en  ce  Royaume,Quç 
jamais  autre  ,  qu'vn  Prince  nourry  & 
ay  ât  vefeu  toufiours  en  la  Religion  Ca- 
tholique, Apoftolique  &  Romaine  ne 
iuccederaau  Royaume.L'vtilitéde  ce^ 
fteLoy  feroit  tref»grande:car  cobiê  que 
par  les  loix  diuines  &  humaines,  les  hé- 
rétiques foyét  incapables  des  courônes, 
comme  ie  monftreray  par  cy  après  :  fi 
eft-ce  toutesfois  qu'aux  fiecles ,  aux- 
quels Dieu  pour  efprouuerfon  peuple, 
permet  s'engendrer  les  herefies,  plu- 
fieurs  le  mettans  iournellemét  en  con- 
trouerfc,l'authorité  d'vn  fi  grand  Roy, 
&  celle  des  Eftats  généraux ,  fermeroit 
U  bouche  à  ceux  qui  à  prefent  &  à  f  aa- 

nenir,en  pourroy  et  eftriuer  &  debatre^ 
Par  ces  raifons,  on  peut  cognoiftrela 
ïuftificatibn  des  Princes  Catholiques, 
touchant  ceft  article  de  déclaration*, 
lcfqucls  ont  fâin&ement  entrepris,d'ef- 
touffer  ce  mal  en  fa  naiiTance ,  &  y  ap- 
porter des  prompts  remèdes,  fans  at- 
tendre qu'après  la  mort  de  noftrc  Roy, 
il  fut  hors  d  cfperâce  de  guerifon .  Mais 
nos  Politiques.ne  vciilcc  pas ,  que  nous 
vfions  défi  prompts  remèdes,  ils  veu- 
lent que  négligeas  le  maI,nous  laiffions 
tomber  en  pourriture  le  corps  deceftc 
Eghfe  Gallicane-,  aufquels  puis  qu'ils 
font  tant  amateurs  de  paix ,  ie  dcman- 
derois  tref- volontiers.  S'ils  auoient  vn 
procez  de  quelque  terre  ou  maifon3à 
içauoir/ils  empefchcroiét  leur  aduerfe 
partie  defaifir  leur  pofTeflion,  ou  bien 
laluy  détaillant,  fecontcnteroyent  en 
iufîice  d'intenter  Amplement  lcPetitoi- 
re.Iecroy,quilsfcauentfi  bien  les  ad- 
uancements  &  profits  qu'apporte  auec 
foy  la  poflTeflîon,  que  mal-ayfément  ils 
lacederoientâîeur  aduerfe  partie.  Les 
Catholiques  &  les  hérétiques  font  en 
controucrfepour  la  reJigion;lesCatho- 


37 
liqucs  font  en  poffeflîon  de  tout  temps 

immémorial;  d'autant  principalement, 
que  depuis  Cloùis  ,  ils  ont  eu  tous  leurs 
Roys  Catholiques ,  lefquels  ont  con- 
damné &  reprouué  l'herefie;  les  héréti- 
ques font  demandeurs  ,demandans  l'e- 
xercice libre  de  leur  rcligionjlcsCatho- 
liques  défendeurs ,  defendans  leur  an- 
cienne poiTeflion  &  fe  maintenansen' 
icelle:Si  l'on  admet  vn  Roy  hérétique, 
les  Catholiques  delaiffent  cefte  poîïef- 
fion,  &en  inueftiflent  les  hérétiques, 
{c  faifans  de  défendeurs  demandeurs, 
c'eftà  dire, ou  auparauant  les  héréti- 
ques demandoyent  l'exercice  libre  de 
leur  religion  d'vn  Roy  Catholique  5  les 
Catholiques  le  demanderont  d'vn  Roy 
herctique.Neft-cepas  donciagement 
faid ,  de  nous  maintenir  en  noftre  an- 
cienne poflèilion  D  ceftàffauoir  de  ne 
permettre  point  3  qu'vn  hérétique  foit 
Roy  de  France^  Et  ces  Meffieurs ,  qui 
donnent  vn  contraire  aduis^nont  il  pas 
honte  de  donner  vn  confeil  au  faicï  dç 
la  religion,  qu'ils  reietteroyent  en  leurs 
propres  affaires .  Dauantage, en  vne 
guerre  eftrangcre  ou  ciuile  ,  ceux  d'vn 

party  qui  laiflèroyent  par  négligence, 
&  foubs  efperancc  d'vne  paix  futu- 
re, peu  à  peu  agrandir  l'autre ,  luy  laif- 
fans  enuahir  les  places  fortes ,  &  oc- 
cuper les  deniers  du  public ,  ieroyent 
eftïmez  mal  entendus  aux  affaires  dE- 
ftat  3  &  ne  feroyent  hors  de  ibup  - 
fon  deftre  traiftres  &  corrompus: 
Auffi  de  mcfme,  fi  par  noftre  fetardife, 
nous  laiflîons  occuper  au  Roy  de  Na- 
uarre  &  à  fes  partifans  &  alliez  ,  toutes 
les  places  fortes  du  Royaume,  prendre 
les  threfors  &  les  deniers  publics,  pen- 
dant qu'on  nous  chanteroit  vne  chan- 
fon  douce  &  aggrcable  de  paix ,  pour- 
rions nous  nous  exeufer  d'eftre  mal-ad- 
uifezjafches  &  traiftres  à  noftre  patrie. 
Puis  feroit-il  lors  temps  de  refifter, 
quand  nous  aurions  perdu  toutes  les 
places  fortes,  quand  tous  les  deniers 
feroyent  entre  les  mains  desheretiques 
&  leurs  partifans ,  quand  tous  les  Gou  - 
uerneurs&  Magiftrats  feroient  frappez 
à  leur  coin ,  quand  à  peine  nous  refte- 
roit-  il  la  langue  pour  plaindre  en  fecrec 
noscalamitez&miferes.  Si  les  héréti- 
ques nous  ont  donné  tât  de  peinefbubs 

vn  Roy  Catholique,  que  feront-iîs  ayas 

vn  Roy  hérétique,  qui  aura  l'authorité, 
la  force&Ies  moyës:Ie  ne  doubtc  point 
que  fans  difficulté ,  ne  s'en  enfuiue  le 
changement  de  la  religion.  Regardez 
comme  la  feu  Royne  de  Nauarre,  bien 
qu'il  y  eut  grand  nombre  de  Catholi- 
ques en  Bearn,  fît  facilement  confentir 
les  Eftats  du  pays  à  ce  changement, 
comme  les  Roys  Henry  &  Edouard 
d'Angleterre,  ayfément  chafTerent  les 
Catholiques  de  leur  Royaume,la  Roy- 
ne Marie  depuis  les  hérétiques  ,  &  la 
Royne  Elizabcth  derechef  les  Catho- 
liques: &  en  Allemaigne ,  comment  les 
Princes &Magiftrats  des  villes  Impéria- 
les, ont  de  mcfme  changé  la  religion 
fans  aucune  refiftance.Mais le  Roy ,  na 
peu  venir  à  bout  de  quelques  villes  he- 
retiques:qui  demonftre  que  les  Rois  ne 
pcuucnt  toufiours  à  leur  volonté,  faire 
le  changement  de  la  religion .  le  refpos 
que  ou  lePrince  feuI3ou  fécondé  de  peu 
de  gens,  ou  en  la  naiflance&  enfance 
de  la  nouuclle  religion ,  veut  faire  ce 
changement,  il  Iuy  eft  tref- mal-ayfé. 
Ainfi  Chilperic  Roy  de  France,nepeut 

Grégoire    iamais  introduire  fon  erreur  ,  touchant 

JmrT  an!     h  ***&*  Tïinké>  SO??0&ns  les  Eucf- 

quicfme.     ques  de  Francc>entre  autres  faind  Gré- 
goire Euefque  de  Tours, &  fiinâ  Saiuy 
Euefque  Dalby3qui  fut  caufe  de  le  faire 
defifter  de  fon  erreur:  mais  ou  la  reJigio 
qu'il  veut  introduire,  a  def-japrispied 
&  fondement,  ie  dis  qu'il  luy  efl  facile, 
par  pratiques  &  menées  ,  chaffer  l'an- 
cien ne  re!igion&  introduire  la  nouuel- 
le.  Quand  à  noftreRoy,  la  caufe  qu'il 
n  cft  venu  à  bout  des  hérétiques ,  ont 
donné  les  Edi&s  de  Pacification  ,  non 
moins  pernicieux  àla  France  que  lin- 
:.  terim  a  elle  à  l'AIlcmaigne.  le  fçay  bie, 

que rherefic.fcdeftruitplus,parîa  bon- 
ne vie  &  doctrine  desPrdats  &  autres 
perfonnes  Ecclefiaftiques ,  que  par  ar- 
mes,maisil  eft  befoin  del'vn  &  de  l'au- 
tre remède:  de  l'vn.pour  rappeller&  ra- 
mener au  giron  de  l!Eglife,ceux  qui  par 
implicite , crainte,  oufauflTes  perfta- 
fions  fe  ïbntlaiflez  enforceler  3,  de  l'au- 
tre pour  chaftier  ceux  qui  demeurent 
obftihez&opiniaftres.  On  n'a  vfé  ny 
de  lVn  ny  de  l'autre  remède  en  France, 
d'oùil  ne  faut  seftonner,  fiieshereti- 

quesontfki&filong  tempstefteàno* 
ftre  Roy. Nous  auons  bien  commencé 
des  guerres  :  mais  tout  ainfi  que  celuy 
qui sarrefteau milieu  delà courfe,  n  en 
remporte  pas  Je  pris  &:  la  vicloireiauiïî 
le  chef  qui  après  Ja  defroute  de  fbn  en- 
ncmy,deiîfte  de  le  pourfuiure5Iuy  don-  v 
nemoyêdeferafïèurer  &  fortifier  plus 
queiamais.Adiouitons-y5queouplu- 
fiejurs  villes  libres  feroyêt  alliées  &  con- 
fédérées 3  pour  refîfter  a  la  puiilànce  de 
quelque  grand  Prince  leur  voifin^com- 
me  iadis  les  villes  de  la  Grèce,  aux  Rois 
de  Perfe&  de  Macédoine,  s'il  y  en  auoit 
quelques  vnes  peu  affairées  5  ce  feroit 
mal-aduifé  aux  autres ,  de  leur  donner 
d'auantage  des  occafions  de  prendre 
party  auec leur  commun  cnncmy, d'au- 
tantqueplus  elles  feront  &  plusgran- 
des  feront  leurs  forces:  An  (fi  tous  les 
Catholiques  qui  font  fàinclement  vnis 
&  incorporez  en  vne  mcfme  Egîife, 
pour  refifter  aux  communs  ennemys 
d'icelle,  ne  font  pas  des  rochers  inac- 
ceflîbles  &:  des  colonnes  fermes  &  cô- 
ftantes,  qui  ne  puiffent  eftre  aucune» 
ment  esbranlées:  Il  y  en  a  ,  &  par  trop* 

lefquels  s'ils  voioyent  le  Roy  de  Na- 

uarreRoy  de  France5fuiuroyent  la  for- 
tune &  abandonneroyent  la  caufe  de 
lEglife.U  eft  donques  neceifaire  de  ne 
leur  donner  telles  occafions,  permettât 
ce  Prince  paruenir  à  noftre  couronne, 
à  celle  fin  de  ne  nous  voir  point  réduits 
en  petit  nombre  ,  &  foibîes  &  imbecil- 
ta  par  noftre  propre  faute.  Voy la  com- 
ment il  ny  a  point  d'aiTeurance5de  nous 
referuer  au  temps,auquelle  Roy  deNa- 
uarreeftant  noftre  Roy  voudroyt  faire 
le  changement  de  la  religion  3  ains  eft 
necefïiire  de  nous  oppofer  deuant:  car 
il  ne  faut  pas  Amplement  s'enquérir  3  fi 
cela  aduiendra  ou  non5mais  pluftoft  te- 
nir arrefté  &  affairé  noftre  mal- heur, 
lî  nous  ne  nous  mettes  en  debuoir  d'y 
pourueoir&  remédier.  Par  ces  difeours 
il  appert ,  que  la  necefïité  a  armé  les 
Princes  &  Seigneurs  CathoIiques,pour 
la  conferuation  de  noftre  religion  5  & 
non  leur  propre  ambidon,comme  nos 
Politiques  s'erfbrcët  de  no9  faire  croire. 
Auec  lefquels  ie  difputeray  volontiers 
furcepoind,pour  faire  cognoiftreàvn 
"chacun  furquelsfrailesfondemëtSjVnc 

fi  grande  calomnie  efl:  baftie.  Premie- 

rement,quel  arguaient  ont  ils  deftimer 
que  ces  princes  &  ieigneurs  font  plu - 
ftoft  conduits  d'ambition  que  du  zèle 
delà  Religiô  .Ils  n'en  peuuêt  tirer  d'ail- 
leurs que  de  leurs  adions  3  carparicel- 
Ies,nous  auons  accouilumé  de  iuger  de 
l'interieurXeurs  aéliôs  ont  elles  iamais 
efté  autres,  que  pour  le  feruice  de  Dieu 
&  du  Roy,  pourfuyuantles  pas  de  leurs 
Pères, qui  ions  morts  pour  celle  querel- 
le genereulement:  Voire  mais  l'ambitio 
delà  maifon de Guifc,  a  donné  fourec 
&  origine  aux  premiers  troubles*  Ce 
font  vieilles  allégations  desHeretiques, 
defquelleslcsPolitiques  maintenât  s'ai- 
dét  contre  cefte  maifon.  Apres  la  mort 
deFranpisfecod,  la  maifon  de  Bour- 
bon auoit  la  regêce  du  Royaume,  ceux 
deGuifen'auoyentplus  le  maniement 
des  affaires  9  l'ambition  doneques  di- 
ceux,  n'a  fait  armer  le  feu  Prince  de 
Condé.Et aux feconds,tiers  &les fub- 
fequents  eftoit  ce  l'ambition  de  ceux 
de  Guife ,  ou  pluftoft  la  malice  &  mef- 
châceté  des  Hérétiques.  Regardez  co- 
rne apreslaiournée  faind  Barthélémy 

ils  appaiferent  leur  colère  cotre  la  mai- 
ion  de  Guife  jufques  au  temps  de  cefte 
Ligue,  &  prindrent  pour  fubieâ:  de  leur 
mefdilance,  la  maiion  de  Valois  &  la 
majefté  delà  Roy  ne  mère  de  nos  Rois. 
Pour  auoirproaué  l'union  &  la  Ligue 
desCatholiques^ilsnedoiuenteftreac- 
eufez  d'ambition:  car  quelles  fontles 
proportions  de  la  ligue  ,  de  ne  fouffrir 
qu'vne  Religion  en  ce  Royaume,  &  de 
ne  permettre  qu'vn  Hérétique  foit  Roy 
de  France.  En  ces  propofitions  5  ie  ny 
ly  aucun  traid  d  ambition3trop  bien  vn 
grâdzelcdeuotiô&pietéenuerslacau* 
le  de  Dieu.  Mais  ils  fc  font  afïèurez  des 
villes  de  leurs  gouuernemens,  ou  ils  ont 
mis  des  Capitaines  à  leur  deuotion: 
S'ils'fbntgouuerneursils  y  ontpuifîàn- 
ce  de  mettre  tels  Capitaines  que  bon 
leur  femblera,  de  manière  que  ce  qu'ils 
font  dedroiâ,  ilsnepeuucnteftreac- 
çufez d'ambition. De  retenir leursgou* 
uernemens,encore  moins  offenfent  ils: 
carlaloyeften  France,1  que  /ans  for- 
faicir^vn  Gouuerneur  ne  peuteftredé^ 
mis  deionGounernement:il  faut  donc 
leur  faire  leur  procez  5  auant  que  de  les 

accufer  d'ambition  :  &  fi  retenir  les  gou  - 
uernemens  eft  ambition  ,  n'eft-cepas 
plus  grande  ambition  de  les  vouloir  v- 
furper  fur  autruy?comme  font  auiour- 
dhuy  ceux,qui  i  efforcent  dauoir  tous 
les  gouuernemens  de  France  D  qui  inué- 
tenttous  les  moyens  5  par  Idquels  ils 
pourront  depoffeder  les  Gouuerneurs 
Catholiques,  quia  cède  occafion  font 
vne  infinité  démenées  &  confpiratiôs, 
qui  non  contens  de  fix  ou  feptGouuer- 
nemens  qu'ils  tiennentjes  veulent  auoir 
tous  &fe  veulent affeurer  de  toutes  les 
places  fortes  du  Royaume? Aucuns  di- 
fent  que  le  prétexte  de  la  Religion  fe- 
ftant  offert  ,  ceux  de  Guife  l'ont  pris 
pour  manteau  de  leur  cupidité  &  am- 
bition^ non  pour  aucun  zèle  de  reli- 
gion. Si  ce  dire  eft  fuffifant  pour  con- 
uaincre quelquvn d ambition 3  ie diray 
que  Cloùis  premier  Roy  Chrcftien  de 
Frâcejentreprint la  guerre,contre  Ala- 
riefloy  des  Vifigoths5pour  l'ambition. 
le  diray  de  mefme  que  Charlcmaigne, 
1er  \d  a  honnoré  laFrance l  dcûs  con  x,e  ^™f 
queftes,&feul  la  rendue  la  première  & 
la  plus  redoutable  natio  delà  Chreftië- 

té5eftoît  fort  ambitieux,  &  nentreprint 

pour  aucun  zclc  à  la  religion  fàinâe  3  la 
guerre  contre  les  Lombars,  Sarrazins 
Frifons,Saxons  &  autres  nations  3  qu'il 
aheureufement  dompté  .  On  pourra 
dire  lemefmedesConqueftes  de  Go- 
defroy  deBuillon,de  Simon  de  Mont- 
fort^qui  ayant  entrepris  la  guerre  >  con- 
tre le  (  Oinpte  de  Touloufe  tenant  l'he- 
refie  des  Albigeois,fut  inuefty  duCom- 
téparle  Pape, &  généralement  de  tous 
ceux  5  qui  par  armes  ont  accreu  ou  dé- 
fendu la  Religion  Catholique.  On  n'en 
dira  pas  moins,  des  Princes  deCondé 
Pere&  fils,du  Roy  de  Nauarre  qui  eft  à 
presët,lefquels  lesPolitiques leurs  amis 
&  aduoeats  n'aduoùeront  iamais  am- 
bitieux, ains  au  contraire  fouftiendrôt, 
n'auoir  iamais  efté  conduits ,  quedvn 
zèle  à  leur  Religion.  SileRoydeNa- 
uarre,les  Princes  deCodé  ne  font  point 
acculez  d'ambition ,  pour  auoir  vn  fi 
long  temps  défendu  cotre  leur  Prince, 
la  Religion  proteftante,  à  plus  forte  rai- 
fon  n'en  feront aceufez  les  Princes  Ca- 
tholiques^pour  auoir  defendu&  défen- 
dre la  Religion  Catholique ,  contre  les 

Hcrctiques  &  le  Roy  deNauarrc.  Ea* 
corepropoferay*ie  d'équitables  condi- 
tions, à  ceux  qui  s'opiniaftrent  tant  en 
cefte  opinioivquepuis  qu'il  eft  ainfi,que 
ceus  de  Guiie  font  pouffez  d  ambi- 
tion ,  qu'ils  entreprennent  eux  mef- 
mes  la  guerre  cotre  les  Hérétiques,  que 
l'onvoye  les  bons  cffc&s  deleurzelc, 
uns  tant  de  délais  &  tempo:  iiemens  > 
qu'ils  nous  oftêt  cefte  crainte  que  nous 
auons ,  que  le  Roy  de  Nauarre  &  les 
Hérétiques  n  euahiflènt  cefte  belle  cou* 
ronnc:Ètlorsfi  ceux  delà  Ligue  perfi- 
ftet  en  leurs  prétentions,  nous  les  tien- 
drons pour  criminels  &  conuaincus 
d  ambition.  Mais  fi  au  contraire  eux 
s'efforcent  par  touts  moyens ,  de  forti- 
fier le  party  Heretique3  de  le  releuer  to- 
bé,  &  de  nourrir  cos  guerres  inteftines 
pour  la  Religion  ,  defquelles  le  delay  & 
prolongation,  accourcit  les  iours  de  ce 
floriilànt  Royaume ,  qu'ils  ne  treuuent 
point  eftrange  fi  nous  nous  rangeons 
du  party  de  ceuxlefquels  nous  auons 
toufiourscogneupareffed  neftretant 
héritiers  des  bies  temporels^que  du  ze- 
If  fiiin&  que  leurs  pères  ont  toufîours 

portéàladefcnfe  de  la  Feligion  Ca- 
tholique Apoftolique  &  Romaine. 
Voyons  encores.fi  lors  que  ceux  de  la 
Ligue  ont  efmeu  la  guerre,  le  Royaume 
eftoit  en  fi  grâd  repos  &trâquillité,  que 
nos  Politiques  difent.Qui  eft  celuy  qui 
ne  icait,que  tout  les  edits  de  pacificatio 
par  cy  deuât  faits,  n'ont  efté  q  flâbcaux 
delà  guerre  qui seft  toufiours ouuerte- 
met  ou  fecrettemêt  faite?Que  le  Roy  de 
Nauarre  &  les  Heretiques,ou  ils  ont  eu 
le  moyenne  furprëdre  les  villcsCatho- 
ques,  nontiamaiseu  efgardauxEdi&s 
depacification,qu  ils  ont  mille  fois  vio- 
lez &  enfraints  ?  L'an  mille  cinq  cens 
quatre-vingts,  à  peine  la  Royne  Mère 
Princeflc  tref-fage  ■&  tref-vertueufe , 
ayant  finy  fesparlemens  &  conféren- 
ces aucc  le  Roy  deNanarre.eftoit  reue* 
nue  en  Cour.penlant  auoir  bien  pacifié 
les  pays  de  Guienne  &  de  Languedoc, 
quefoudainle  Roy  de  Nauarre  fe  met 
en  campaigne ,  prend  les  Villes  de  Ca- 
hors,Mende^  1  Ifle-,fai<â  entreprife  fur 
Rhodes  &  autres  meilleures  villes  delà 
Guienne.  Depuis  la  paix  fai&e  à  Con- 
tras, peut  on  remarquer  vne  année ,  en 

laquelle  les  hcretiques&  aiîodezn  avec 
iurpris  les  villes  du  Roy,#&  opprefle  les 
bons  fubiects  de /a  niajcfté3par priions > 
pillages,yoleries  &ranconnemcns.  Et 
puis  vous  nïires  alléguer,  que  tout  le 
Royaume  eftoic  en  paix  5  quand  la  Li- 
gue s  eft  efmeîie  La  paixcitoit  bienpour 
vous,  Politiques,  qui  pefchcz  en  eau 
trouble ,  &  qui  à  ces  fins  entretenez  ces 
ciuiles  dilutions  ,  mais  pour  les  bons 
ïîibie&s  du  Roy ,  de  Languedoc  &  de 
Guyenne,  il  y  a  défia  bien  long  temps 
que  la  paix  ne  s'eftveùev  fi  vousn'ap- 
peliez  paix  celle  qui  eft  méfiée  auecla 
guerre, que  les  Sages  ont  toufiours  efli-, 
mée  beaucoup  pins  dangereuse ctue  te 
guerre.  Aulîi  voyez  vousàprefeiit5les 
Villes  Catholiqnes  de  Guyenne  &  de 
Languedoc,  mandier  la  paix  encourt? 
Ne  les  voyez  vous  pas  au  Contraire  ne 
demander  qu'vne  forte  &roideguer- 
re5  pour  eftre  deliurez  de  tant  d'opprcA 
fions  quils  endurent ?EtiIapartient  à 
tout  ce  corpsFrancois  de  con/eruer  ces 
parties,&les  nettoycr&purger  entière- 
ment ,  tant  par  ce  que  le  corps  ne  peut 
eftre  fain5  qui  a  des  party es  malades, 

qu'auffi  la  pieté  &:  mifericorde  ,  que 
nous  deuons  auoir  enuers  les  oppref- 
ks,  principalement  ceux  qui  font  de 
noftre  nation  5  nous  y  doit  femondre 
&  inuiter.  Quoy, voulez  vous  que  ces 
pays  feruent  de  retraitte  aux  héréti- 
ques 5  &  doii  ils  puiffent  tirer  les 
moyens  &  le  forces  ,  pour  faire  la 
guerre  aux  Catholiques5comme  ils  ont 
faic-r.  iufques  a  prefent  ?  Le  leur  voulez 
vous  laiiîer  en  proyej  fans  ayde  &  fans 
fecours  3  Voulez  vous  que  les  Catholi- 
ques y  foient  ranconnez5pillez  &  maf- 
facrez?à  fin  que  mattez  de  tât  de  maux, 
ils  ouurent  les  portes  de  leurs  villes  aux 
hérétiques? Ha, fi  quelque  amour  en- 
uers voftre  patrievous  echauffoit3vous 
approuveriez  ces  armes  fainâes  de  nos 
Princes  Catholiques:  car  quel  bië  pour- 
rions nous.fouhaiter  plus  grand  pour 
ceft  Eftat,que  de  voir  la  France  hors  de 
toute  difeorde  &  diuifion  obeïfTante  a 
vn  Roy  Catholique  >  Et  ny  ayans  que 
trois  ou  quatre  prouinces ,  ou  les  here- 
tiquesa:  aflbciez  obtiennent  des  villes, 
ne  peut- on  ayfément  peu  à  peu  les  en 
dechafler?Si  cnlaBourgongne>Cham- 


paigne,Picardie  &  Normandie.,  les  he 
retiques  tenoient  des  villes  3  encore-y 
fembleroit-il  auoir  quelque  occafion 
de  faire  la  paix,  àcaufe  du  voyfinage, 
qui  feroit  a  craindre,des  proteftâs  d'Âl- 
lemaigne  &  delà  Royne  d  Angleterre. 
Mais  ces  prouinces  5  eftans  en  vn  coin 
du  Royaume  bien  efloigné,  qu'eft-cc 
quepeuuent  fouffrir  les  autres  Prouin- 
ces, que  le  pafiage  des  gendarmes  & 
vne  libérale  ïubuention  de  deniers?  Et 
quand  aux  Allemans  5  la  dernière  def- 
faiétedvne  fi  grande  armée5n'a  elle  pas 
enfeigné  ,  que  les  François  auçc  peu 
d'hommes,  peuuent  facilement  em - 
pefcherlesAllemansdefeioindreaueç 
les  hérétiques?  D'auâtage, qu'en:- ce  que 
vous  prétendez  en  aceufint  cefte guer- 
re 5neft-ce  pas  de  faire  rompre  l'Edi  et. 
du  moys  de  Iuillet ,  lequel  ayant  hauffé 
le  courage  aux  Catholiques.^  au  con- 
traire abaifle  celuy  des  hérétiques, vous 
auez  volonté  de  voir  rompu ,  afin  d'a- 
grandir d'autant  le  party  duRoy  deNa- 
uarre.Ne  fçait-on  pas  qu'en  touts  affai- 
res  d'vnc  chofe'publique,en  vn  momet 
fefont  quelquefois  de  terribles  chan 

gemcns  &mutations5&  principalemëc 

en  vne  guerre  ciuile,  laquelle  le  plus 
fouuent  ne  le  gouuerne  5  que  par  bruit 
&  par  opinion:On  ne  recherchera  pas, 
l'Ediâ  du  moys  de  luillet rompu,  par 
la  paix  faiéte  auec  les  hérétiques  5  quels 
feront  les  articles  d'icelle,  mais  le  feu! 
nom  de  la  paix  fera  vn  figne  de  crainte 
&  de  frayeur  aux  Catholiques ,  de  la 
puiffancedu  Roy  deNauarre&  des  hé- 
rétiques. Puis  celt  Ediét  ayant  efté  pro- 
nôcé  irreuocable  de  la  bouche  du  Roy, 
aflîs  en  fon  h&  de  Iuftice  ,  de  quelle 
bouche  eftes  vous  fi  impudens  3  de  de- 
mâder  qu'il  foit  rompu  ?  Qu'eft-ce  qu'il 
y  a  plus  à  reprendre  3  non  feulement  en 
vn  Prince,  &  a  vn  confeil  d'Eftat  5  mais 
au  moindre  particulier  que  f inconftan- 
ce&  la  legereté?Et  qu  eft-  ce  qu'il  y  a  de 
plus  inconftât,  que  de  faire  la  paix  auec 
vn  ennemy  rompu  >  contre  lequel  vous 
auez  iuré  vne  guerre  perpétuelle?  Relie 
à  parler  de  ce  qui  cil:  le  point  principal 
fk  pins  important  de  celle  cauie ,  à  fça- 
uoir  de  la  fuccefîîon  du  Royaume,  à  la- 
quelle nos  Politiques  afferment,  par 
tout  droi#:  dium  &  humain ,  le  Roy.dc 


Nauarre  eftreappellé5ou  îl  efcherroît  le 
cas  que  le  Roy  decedaft  fans  enfans 
mafles  légitimes  :  &  à  cefte  occafion, 
calomnient  ceux  de  laLigue  de  vouloir 
vfurper  tyranniquement  le  Royaume, 
furlevray  &;  légitime  fucceffeur.  Par- 
lons premièrement  du  droid  diuin. 
Les  Royaumes  &:  Empires  difent-ils, 
font  tenus  immédiatement  de  Dieu  de 
non  des  hommes  :  d  où  il  s'enfuit  >  qui! 
n'appertient  au  peuple  de  contrerolîer 
les  adions  &  qualitez  de  fon  Roy, 
moins  encore  de  fe  départir  de  l'obeïf- 
iance  qu'il  luy  doit,  pour  eau fe  quekô- 
"  que.  le  ne  me  puis  perfuader  que  les 
Royaumes  tiennent  immédiatement 
de  Dieu ,  puis  que  Dieu  a  donné  per- 
miflîon  aux  peuples  de  feconuitucr  Se 
eiliredesRois^Biëeft  ilvrafyqueOieu  t.  17.  du 
s'eneft  refèrué  la  confirmation,  ivou-  Deuter°- 
lant  que l'eledion faide  du  Prince  5  eut  3'^hiïori 
fon  fein&  fa  fain de  approbation.  CarIjlf  de  J* 
toutainfî  que  tous  affaires  publiques,  p^nce!-  t 
ontbefoind'eftreapprouuez  de  Dieu^ 
auffi  telles  eledions  Se  affemblées ,  qui 
font  de  tel  pois  &  confequence  doiuêt 
eftre  par  luy  authorifées.  Comme  la  fa- 

ce  a  l'excellence  &  preeminëce  fur  tout 
te  corpsj'homme  iur  tous  les  animaux 
par  la  volonté  de  Dieu  :  Aufli  la  doit 
auoirle  Prince  par  la  mefme  volonté 
&authorité.  De  maniere3que  quoy  que 
le  Prince  femble  tenir  fa  puiiïàncedes 
hommeSjdefquels  ila  efté  eleu5  fi  eft-ce  , 
que  tenant  fon  authorité  d'vnplusgrâd 
qui  eft  Dieu ,  le  peuple  ne  fe  peut  dé- 
partir de  robeïiïànce  qu'il  luy  doit5pour 
caule  quelconque  ,  fi  ce  neft  pour  la 
vraye  religion.  Car  Dieu  n'a  pasfoub- 
mis  la  religion  aux  Princes5au  contrai- 
re il  a  foubmis  les  Princes  à  la  religion, 
5*i7-  <3u  ordonnant  qu'il  prit  .le  Deuteronome 
Dcurcro-   je  ja  majn  jes  preftres    lequel  illeut  & 

obferuatcurieufement.Et  en  vne  infi- 
nité d'endroi&sDicu  denôce,auxPrin- 
ces5qu'ilconferuera&  maintiendra  lau- 
îhorité  qu'il  leur  a  donnée3entant  qu'ils 
garderont  fa  Loy  &  la  feront  garder  di- 
4  chap.  il  ligemmét.  Auquel  propos  Ifidore  4  dit 
du  3.des  de-  fain(cj;ement ,  que  c  eft  l'office  desRoys, 

crées  ou  ,T1  .     t       J 

icntcnces.;  défaire  annoncer  par  leurs  Joixlatoy 
de  IefusChrift  :  Et  par  ainfi  bien  quele 
prince  ait  reçeu  Tauthorité  de  Dieu ,  fi 
ra-Ureceùe.foubs  ces  deqx  conditiôs, 


d*obferuer  luy  mefme  la  Loyde  Dieu& 
la  faire  puis  apret  obferuerà  ion  peu- 
ple .  le  croy  qu'on  ne  pourroit  ame- 
ner paffage.ioit  de>  lettres  iacrées,foyt 
des  prophanes,  par  lequel  la  grandeur 
&puiffance  des  Rois,  ïbit  dauantage 
authôrifce  &  confirmée,  queceluy  qui 
cft  au  premier  liure  des  Rois3quandSa-  5  s.  chap* 
muel  raccompte  au  peuple  d'ifraël  Je 
droi&desRois^qui  cômanderontfur  ce 
peuple,  auquel  on  netrouuera  point, 
qu'il  foit  fai&e  aucune  mention  de  la 
foy  &  de  la  religion,  qui  demonftre  que 
le  prince  n'a  furicelle  aucune  puifïàn- 
ce.  D'auantageou  nous  concéderions 
que  les  Royaumes  tiennent  immédia- 
tement de  Dieu  ,  ie  demanderois  tref- 
volontiers  à  nos  aduerfaires.  Si  le  prin- 
ce auoit  donné  le  gouuerhementd'vne 
prouince  à  quelque  Seigneur,  lequel 
par  après  fit  des  trahifons,  complots  &  . 
pra&iques  contre  ion  feruice,  àfçauoir 
û  les  fubie6h  de  celle  prouince  feroyêt 
excufables  cnuers  fa  majeilé ,  d'auoir 
conniué,  &  de  n'auoir  refifté  auxfa- 
âions  &  menées  du  gouuerneur.  le 
croy  qu'ils  me  refpondront,  que  le  fub- 

icà  faiét  fcauant  de  la  mauuaife volon- 
té du  gouuerneur  3  dêit  empefeherics 
déflcins,cn  aduertir  Je  Prince, &  fajy  re- 
fiiterpar  tous  moyens  pofïîbles.  Dieu 
a  coniïitué  les  Princes  delà  terrepour 
gouuemcurs  d'icelie,  il  a  commande 
au  peuple  de  leur  pfefter  obeïfîàn- 
ce  ,  eft-il  à  dire,  que  iî  le  Prince  cftoit 
rebelle  à  Dieu,  le  peuple  Chreftien  doi- 
uc  obéir  pluftoft  au  prince  qu'à  Dieu, 
&  ne  refiftant  point  au  Prince  pour 
la  querelle  de  Dieu ,  encourir  le  crime 
de  defobeyîfance  entiers  Dieu.Nefca- 
uent  ils  pas  que  1  o  doit  toujours  obéir 

xcfiftu.  ch! à  h9  PIus  §randc  ppiffinec:»  fi  ce  n'eftoit 
Imper." Xj.  qu  ils  voufifientdire.que  Dieu  s'eftre- 
S«-  3-  ierué  Amplement  le  ciel  3  &  quand  à  la 
terre,  j!  l'a  donnée  aux  princes  d'icelle, 
uns  s'y  cftre  referué  aucun  pouuoir: 
ce  qu'il  leur  faut  neceiTairement  con- 
fefTer^s'ils  donnent  au  prince  puiilance 
de  forcer,  contraindre,  perfecuter  Se 
changer  la  Religion. En  laquelle  opinio 
s'ils  font  îe  les  tics  pour  formez  Epiai- 
reans,nians la  prouidence  diuine,  &  ks 
renuoyeàrefcholedesPaycns^niont 
partagé  beaucoup  mieux  îeur  Iupirer> 

luy 

J'uy  donnant  le  ciel  &  la  terre,  que  nt 
ont  ceux-ci  le  vray  Dieu,  auquel  ils  do- 
uent Amplement  le  ciel.  Mais  ils  me  ref- 
pondront,  qu'ils  ne  difent  pas  que  le 
Prince  ait  puiflance  de  Ce  faire  :  moins 
encore  que  le  peuple, en  matière  deRe* 
Iigion,  doiue  obeïrpluftoft  au  Prince 
qu'a  Dieu:  ains  il  difent,  qnequoy  que 
le  Prince  foit  detefhble  &  mefehant, 
qui  perfecute  la  Loy  deDieu,qu  il  tom- 
be en  la  haine  &  colère  de  Dieu,le  peu- 
ple neàntmoins  n'a  puiflance  de  luy  re- 
fifter:  bien  doit-il,  s'il  eft  forcé  &  con- 
traint ,  endurer  toutes  perfecutions 
&  fùpplices,  pluftoft  que  de  renoncer  à  - 
la  vraye  Religion,  attendant  que  Dieu 
mefme  face  la  vengeance  du  Prince.  le 
ne  diray  pas  fur  ce  propos ,  que  fi  celle 
opinion  eftoit  vray  e,il  ne  feroit  pas, par 
mefme  moyenpermis  aux  fuiets5d'em- 
pefcherpar  voye défailles eiitrepri- 
fes  &  faâions  des  mauuais  gouuer- 
fteurs ,  ains  deburoient  en  referuer  h 
vengeance  &  laiuftice  au  Prince:  mais 
ie  diray  ,  que  fi  la  refiftence  n'eft  en 
ce  cas  permife  au  peuple ,  vous  ofte- 
res  la  prouidence  quvn  Peuple  doit 

auoir  ,  de  conferuer  &  tranfmettrc 

x  lofepfa     Ia  VrayC  rellgion  à  &  pofterité  :  d'autant 
chap.,8.     que  les  peuples  x  qui  ne  tiennent  roide 
JJw»^    au  commencement,  facilement  fuyuet 
iudai^a".  l'exemple  desPrinces,  qui  mefprifent  la 
religion  .  Dauantage  fi  le  peuple  n'a 
point  de  puifTance  de  refifter  auPrince, 
pour  la  querelle  de  la  religion,  A  quel 
propos  eft-cequ'Helye  du  temps  d'A- 
^Cap.n.    chab  j  ayant  conuoqué  le  peuple  d'If- 
4«Roys.    raëlluy  tint  ce  langage  :  luiques  à  quad 
clocherez  vous  des  deux  coftez  .  Si  le 
Seigneur  eft  le  vray  Dicu5quc  ne  le  fui- 
uez  vous:  car  le  peuple  iuy  ponuoit  ref- 
pondre:  Pourquoy  nous  tenez  vous  ce 
langage,  à  nous  à  qui  Dieu  a  comman- 
dé d'obeyr  parfaitement  à  noftre  Roy 
fans  pouuoir  mefme  luy  refifter  pour  ia 
religion:  Parlez  au  Roy,  qui  la  ordon- 
né, &qni  nous  y  force.Puis  fi  ceftcopjU 
nion  dcsPoïitiques  eft  vraye^pourquoy 
eft-ce  que  Dieu  commanda  àleroboâ, 
au°i&  4  de  Prendre  lcs  &x  tribus  d'Iftaël cô- 
Roy5 y.cha. tre^  race  de Salomon , qui lauoit  de- 
^4. des  laifsé  pour  adorer  lesDieuxeftrangcrs, 
&  à  Iehu  ;  de  perdre  la  maifon  d'Achab 
vfantd'vn  miniftere  desfuiefts  cotre  le* 

Roysj  fi  ce  neftoit  pour  apprendre  aux 
fuie&s ,  qu'il  leur  eft  loifibie  de  fe dé- 
mettre de  lobey  fiance  deûeaux  Prin- 
ces, aux  cas  qu'ils  ibyent  deuoyez  de  la 
vray  e  religion .  Et  d'autât  que  quelques  *  ramheur 
vns  de  nos  6  aduerfaires  t  ont  allégué  vn  dc  l*P°}°- 
pailage  dliidore  aux  décrets  ,  auquel  iiqUC. 
ceit  autheur  2- parlât  des  Roys  vitieux,  i;3-Iiure 
enieigne  qu  ils  ne  peuuent  eitre  luges 
que  de  Dieu  fèulj  il  ne  fera  pas  mal  à  3.Laneeka 
propos  d'amener  vn  autre  paflàge  3  du    $?• 
mefme  Autheur,  pour  l'intelligence  du 
preallegué3  auquel  ceft  autheur  difiin- 
gue  les  Roys  Hérétiques  des  vitieûx^di- 
fant,  Que  les  Roysfè  foruoyans  delà 
Foy  &  de  IaReligiô3doiuentefl;re  repris 
&  tances  de  leurs  peuples,  mais  ou  Am- 
plement leurs  mœurs  fontdeprauées, 
ils  doiuêteftrc  tolérés.  Mais  on  me  ré- 
pliquera icy  aflz  pertinemêt  3  s'il  eft  loi- 
iible  pour  la  Religion  s'armer  contre  le 
Prince,&luy  denier  robeyfïace>  Pour- 
quoy  eftee  queMoyfe  neprintles  armes 
contre  Pharaon,  lesluifs  contre  Nabu  - 
chodonofor  qui  leur  commandoit  d'à  - 
dorer  l'eftatucd'or^Nos  pères  en  la  pri- 
mitiue  Eg!ife  ,  contre  Tibère ,  Néron,    . 

H   H 

Dîocletianjulian  &:  autres  Empereur^ 
defqucls  ils  aimoyent  mieux  fouffrir 
de  très  -  horribles  fupplices,  que  de  fe  re- 
beller contre  leur  authorité.  Pour  bien 
refpondre  à  cette  replicque3il  nous  faut 
accorder  les  temps, frconfidercrleftat 
des  Royaumes  &:  Empires.  Quand  le 
Royaume  n'a  embraffé  encore  la  vraye 
Religion,  cen'eftpasauxfuieds  foubs 
couleur  de  la  vouloir  plâter  de  fe  rebel- 
ler contre  leur  Princc5  ca  r  Dieu  ne  veut 
pas  que  par  meurtes.guerres  &fcditiôs, 
on  plante  la  vérité  de  fa  do&rine ,  mais 
plufcoftparla  patience  &  par  le  mar- 
tyre. AinfiMoyfe  ne  refifta  pas  à  Pha- 
raon par  force  d'armes  5  ny  le  peuple 
luif  à  Nabuchodonofor,  ni  nos  pre- 
miers pères  aux  Empereurs  Romains, 
car  les  Royau  mes  d  Egypte&  de  Babi- 
Ione  eftoyent  idolâtres  &  n'adoroyent 
pas  vnfeul  Dieu,commelepeupleIuif5 
SdEmpiredes  Romains  se ftoitfem- 
blablement  adonné  au  feruice  des  faux 
Dieux,  &nauoit  encore  receu  la  foy  de 
.        lefusChrifr.  Ceftoitàlorsques'accô- 
s.  Aaguftin  plilioit  cette  prophétie  iPourquoy  ont 
ça  i'cpifiïc  rnené  bruit  lesgês3&  les  peuples  ont  en 

trcpris  des  chofes  vaines3lcs  Rois  &  les  ad  vineen^ 
Princes  de  la  terre,  fe  ibnt  côuenus  & tium  Chap- 
accordez  enfcmble,  contre  le  Seigneur  ^"J™  c£* 
&  contre  l'oint  du  Seigneur.  Maisquâdclcfa  i;. 
la  vraye  religion ,  a  prins  pofïèffion  en  <lueil,4- 
vn  pays^par  vue  fume  des  RoysCatho- 
liques,  c'eft  lors  qu'il  eftpermis  auxfu- 
iedsde  refifterau  Prince  pour  la  deffe- 
ce  de  la  vraye  religion  .  Ainfi  furent  ia- 
dis  louez  ceux  de  la  ville  de  l'Obna,  ^hVX 

,  r  du  i, dora - 

3  pour  s  eftre  rebellez  cotre  Ioram  Roy  iaîip. 
I-  de  Iuda  3  lequel  les  voufoit  contraindre 
f  d'idolâtrer.  Ainfi  le  zèle  delehu  4  con-  4.  chap.  io, 
tre  Achab&  û  race  fut  loué  de  Dieu,  ^^ 
ainfi  la  rébellion  de  Bafan  &  Rambry 
5  neuf! efté reprife  Scblafinée s'ils n'euf ;<  c^a?  [ l$Q 
fent  efté  conduits  d'ambition rnais.de  itf.du 
zèle  de  la  religion,  &  ainfi  fondement  5-dcs  R°ys> 
nos  fainds  Pères,  ofterént  lepire  d'Oc- 
cident auxEmpereursGrecs  hérétiques 
pour  le  dôner  aux  Roy  x  de  France  Ca- 
tholiques. Ceftoit  alors  ques'accom- 
pliflbit  &  c  eft  maintenât  aufli  que  s'ac- 
côplit  l'autre  prophetie^qui  eft  au  mef- 
nie  pfcaume,Entédez  maintenâtRoys, 
approuuezvousquiiugezlaterre/eruez 
au  Seigneur  auec  crainte ,  &  aueepeur 

H    iij 

cfîouifïes  vousenluy.  Cela  fc  peut  en- 
core côfirmer5  par  vneraifon  allez  clai- 
re, c'eft  que  la  uraye  religion  cftant  rc- 
ceùc  en  vn  Eftat,  eft  faitte  comme  Loy 
fondamentale  de  lEftat.  Oreftil  que 
le  prince  n'a  point  de  pouuoir  contre  la 
i  L'authcar  Loy  del'Eftat  5ainfi  que  nos  politiques 
dd'Apoio-  concluent,  }  le  Roy  n'auoir  puiflance 
h  eu^ath°"  ^  ofter  la  Loy  Salique ,  auquel  toutes- 
fois  ilz  donent  puiflance  fur  la  religion 
CatholiquetDôc  il  s'enfuit  que  lerrin- 
ce,  ne  peut  forcer  &  chafler5au  preiUcîi- 
cede  1  Eftat  de  fou  Royaume,  la  vraye 
religion,  qui  en  eft  comme  la  bafe  &  le 
fondement,  preuuons  d'auantage  par  le 
le  droiâ:  diuin ,  que  la  vraye  religion 
cftant la'loy  fondamentale  de  tous  les 
Royaumes  Catholiques  ,  nous  auons 
occafion  de  defdbdre5quil  ne  faut  fouf- 
frir  ny  admettre  à  iceux5lcs  hérétiques. 
Nous  trouuons  eferit  au  Deuterono- 
1 17.  Chap.  mc  ^  ^  c,ue  jyj0y  fc  commanda  au  peuple 

dlfraël3que lors  qu'ils  feroitentréenla 
terre,  que  le  Seigneur  Dieu  luy  donne- 
roit,  &  qu'ils  la  poflederoit  &  habite  - 
roit  en  iccllc ,  s'il  luy  prenoit  la  volonté 
des'impofer  vn  Roy,commeles  autres 

nations  de  la  terre,  il  s'impofàt  ccluy^ 

que  le  Seigneur  Dieu  eliroit  du  milieu 

de  les  frères  :  ne  fe  pouuant  conftituer 

vn  Roy  d'autre  nation,  mais  feulement 

celuy  quiferoit  fon  frerc.  Philon s ex-  lAaymte 

pliquant  cefte  ordonnâce  diuine,amei-  de  la  créa- 

neplufieurs  raifons  d'icelle,  entre  au-  "on  du 

r      if  t^v-  it    "rince. 

très  celle-cy  ,  que  Dieu *  ayant  eleu  le  x  7.  chap; 
peuple  d'Ifraël  entre  tous  les  peuples  du  Dcut£- 
de  la  terre:  pour'fbn  peuple,  qui  le  reco- toaomc* 
gnoiftroit  pour  fèul  Dieu5&  adoreroit, 
lin  a  pas  voulu ,  qu'autre  commandait 
à  ce  peuple  5  que  celuy  qui  feroitdece 
peuple. Or ie  demanderois  volontiers, 
fi  ce  peuple  d'Ifraël  eftoit  pour  lors  d'a- 
uantage  le  peuple  de  Dieu  qui  adore- 
roit  &  honoreroit  le  vray  Dieu  ,  que 
n'eft  maintenant  le  peuple  Catholique: 
Et  fi  tout  ce  qui  eft  exprime  au  vieux 
Teftament,n'eft  que  la  fignifi cation  du 
nouueau.Pourquoy  eft  ce  que  nous  ne 
dirons  pas,que  le  Royaume  d'Ifraël3fut 
en  ce,  la  fignifîcation  des  Royaumes 
Chreftiens,auquel  Dieu  ayant  côman- 
dé,  quel'eleétion  du  Roy  fe  face  du  mi- 
lieu des  frères ,  il  doit  eftrc  entendu  l'a  - 
noir  fçmblablcment  commandé  aux 

RoyaumesChreftiens.De  manière  que 
nos  Politiques  ont  aflèz  maire/pondu 
à  ce  paffage ,  quand  ils  ont  dit,  que  cela 
auoit  efté  ordonné  au  Royaume  d  If- 
raël,&non  au  Royaume  de  France,au- 
quelily  a  d  autres  confiderations  :  car 
fi  le  peuple  de  France  Catholique  eft  à 
prefent  le  peuple  de  Dieu  comme  le 
peuple  d' Ifraël  l'eftoit,  il  n  y  peut  auoir 
d'autres  confiderations:  &  s'il  y  en  a 
d  autres,il  s'enfuiura  vnc  grande  abiur- 
ditéjC'eftqu'vnTurc^vnPayenjVn  Infi- 
dèle pourra  eftre  Roy  de  France.  Aufiî 
voyans  bien  que  cefte  refponce  fentoit 
l'euenté^ils  en  ontadioufté  vne  autre, 
qui  ne  vaut  gueres  d'auantage  ,  c  eft  que 
le  Roy  de  Nauarreneft  pas  hérétique, 
&  que  nous  &  les  hérétiques  ne  fom- 
mes  en  différent  qucde'quclques  cere- 
monies,eftans  au  furplus  d'accord,  aux 
principaux  points  delà  religion. le laif- 
feray  ce  difeours  aux  Theologiens.lef- 
quelsnefontpasdeceftaduis,  comme 
aufiînen  fontpas  lesminiftresdeshe- 
retiques,lefquels  font  en  ce  plus  dignes 
de  croire,  comme  traidans  la  matière 
propre àleur  profeflion.  Iediraytanc 

feulement 

feulemët  que  fi  le  Roy  de  Nauarren'eft 
pointheretique.)&  les  huguenots  here- 
tiqueSjil  faut  donc  qu'ils  foyentCatho- 
liques3car  il  n'yapoint  de  mylieu:  Qu'ils 
foient  Catholiques  eux-mefmes  ne  le 
difentpas,ains  au  contraire  font  pro- 
feffion  d'eilre  départis  de  la  religion 
Catholique,fe  diftinguants  en  leurs  ac- 
cords .contrats  &  declaratios  des  Ca- 
tholiques aflociez  :  Ce  que  doneques 
euK-mefmes  ne  difènt  pas  ,  eft-il  pofïï- 
blequ'ilsfe  trouuent  des  Catholiques 
qui  le  difent:  Principalement  après  que 
le  Roy  de  Nauarre  a  efté  déclaré  tel 
par  lePape5Chef  delà  religion  Catho- 
lique. Mais  nous  ne  recognonTons  pas 
le  Pape  en  France ,  me  refpondra  quel- 
qu  vri3les  priuileges  de  l'Eglife  Gallica- 
ne eftant  tels.  Si  nous  ne  recognoiflons 
pas  le  Pape  en  France  /en  queftion  de 
religion  &  de  foy  5  il  s* enfuit  que  nous 
ne  fommes  pas  Catholiques ,  d'autant 
que  toute  l'Eglife  vniuerfelle  le  reco- 
gnoift:&  où  tel  priuilege  feroit  donné., 
le  priuilege  feroit  donné,  de  n  eftre  pas 
Catholiques.Etaduiendroit,queouil* 
talie^'Eipagne  ôcautres  natios  Catho- 

Iiques,tiendroicntlc  Roy  de  Nauarre 
pour  hérétique,  la  France  ne  le  tenant 
pas0ellefe  fepareroitde  Iviiion  delE- 
glife  Catholique  0  àcaufequelhcrcfîe 
cft  crime,  qui  concerne  la  religion  &  la 
foy,&  en  la  £oy  nous  ne  pouuons  eftre 
diuifez  9fî  nous  ibmmes  Catholiques. 
Quand  à  ce  qu'ils  propofent,  que  nous* 
ne  ibmmes  en  différent  5  que  de  quel- 
ques points  de  peu  de  conîequence  5  îc . 
refpondray  fimplcment:  Pourquoyit 
cela  eft  ainfi  ?  les  huguenots  ont  bruflé 
tant  d'Egliies5ruiné  tant  d'Autels,  maf- 
facré  tantdepreft.es,  &faiâ:  fi  grand 
carnage.  &  boucherie  des  Catholiques. 
C'a  efté  peut  eftre5me  dira-Ion ,  eftans 
prouoquez  par  l'exemple  des  Catholi- 
ques 5  qui  s'acharnoyent  de  mefme  fur 
les  huguenots  :  mais  les  huguenots  n'a- 
uoyent  point  de  t  mple  qu'on  peut  rui- 
ner D  les  Catholiques  en  auoyent:  S'ils 
eftoyent  prouoquez,  par  l'exemple  des 
Catholiques,  ils  pouuoient  bien  fe  ruer 
fur  les  perfonnes  mais  fur  les  Eglifes  & 
les  temples,qui  eftoyent  infenfîblcs  3  il 
n'y  auoit aucune  apparence.  D'auanta- 
ge3  qui  voudra  lire  l'hiftoire  des  trou* 

blés  premiers ,  on  trouuera  les  héréti- 
ques auoir  commencé  la  partie,  &  ce 
fansTauthorité  duMagiftrat  fouueram, 
qui  eft  le  Ro v .  De  la  il  eftapparent-qu'il 
y  a  grand  différent,  entre  la  religionCa- 
tholique  &la  Proteftante,  &  fi  nous 
voulons  nous  ayder  des  exemples  voi- 
fins:  Pourquoy  en  Angleterre  5  eft-il  fi 
capital  d'eltre  Catholique,  d'aller  à  la 
méfie,  dauoir  des chappelets ,  des  heu- 

I  res,  fi  ces  deux  religions  ne  font  point 
difeordantes  :  Pourquoy  en  plufieurs 
endroits  d'Allemaigne ,  a  Geneue ,  &  à 
Bearn  &  terres  appartenantes  au  Roy 
de  Nauarre,ne  permet-  on  l'exercice  de 
la  religion  Catholique,  puis  quelle  eft 
fi  peu  différente  de  la  ProtefïanterTad- 
ioufteray  d'auantage.  Pourquoy  la  vo- 
lonté des  feux  Roys  François  fécond, 

.Charles  neufiefme,  &  Henry  troifief» 
meàprefent  régnant,  eftant  telle  5  que 
chafeun  en  ce  Royaume  vefeut  en  l'ob- 
feruance  de  la  religion  Catholique, 
Apoftolique  &  Romaine,  les  hugue- 
nots ont  prins  les  aiTnes,pour  la  defen- 
fc  de  leur  religion,fe  font  rebellez  con- 
tre leur  Prince,  ont  enuahy  fes  villes  & 

places  fortes,  en  ont  retenu  &  retien- 
nent encore  pour  le  prefent ,  ont  faicl: 
dernièrement  fondre  fur  la  France  à  ce- 
lle occafion  ce  grand  orage  d  Allemâs, 
que  la  vaillance  desbon*  Princes  Ca- 
tholiques a  diflîpé  foubs  1  authorité  du 
Roy,silya  de  la  conuenance  entre  ces 
deux  religions  ?  Voire  mais  .  s'il  elt  vé- 
ritable que  les  Catholiques  feuls  font 
reçeus  aux  Royaumes  Catholiques, 
Pourquoy  eft-cc  que  Dieu  dit, qu'il 

iOfcci3.  donne  des  Roys  en  fa  fureur  v  i  qu'il 
faift  régner  les  Princes  hypocrites , 

a.lob34-  i  &  pourquoy  qu'en  l'Empire  des 
Grecs,  a  on  toufiours  obey  aux  princes 
hérétiques.  Quand  an  premier  il  doit 
eftre  entendu  eftrefaiét  de  Dieu,  pour 
les  mefmes  raifons  qu'il  enuoye  tou- 
tes autres  calamitez  &  miferes5àfca- 
uoirpour  nous  punir  ,  amender  &  cor- 
riger de  noz  péchez ,  cV  pour  eprouuer 
noftre  patience  &  côftance:  Mais  nous 
amanderons  nous ,  permettant  vn  Roy 
hérétique, courbant  fousleioug  de  l'im- 
piété, nous  rendant  par  l'ado  dation  & 
continuelle  fréquentation  des  héréti- 
ques coupables  &  excommuniez  & 

ennemys  de  Dieu  &  defon  Eglife?Et 
quelle  preuue  de  confiance  &  fermeté 
tn  noftre  foy  donnerons  nous ,  ployas 
à  la  volonté  d'un  feul  homme  contre  le 
Dieu  tout-puilïant  :  ou  nous  deurions 
prodiguer  libéralement  nos  vies  &  nos 
biens,  &  pluftoft  endurer  les  plus  cruels 
fupplices  pratiqués  par  les  anciens  ty- 
rans, que  de  démordre  d'vn  feul  poin£fc 
de  noftre  foy  &  de  noftre  religion.  Et 
quand  aux  Empereurs  deConftantino- 
plc,  qu'on  confidere  qu'elles  punitions 
ont  fouffert  &  fouffrent  les  Grecs,pour 
auoir  obeï   pluftoft  àleur  Prince  qu'à 
Dieu,&  pour  s'eftre  définis  du  corps  de 
TEglifè  Catholique.  N'ont  ils  pas  pre- 
mièrement perdu  Tltalie  &  [Afrique, 
vfurpée  par  les  Goths ,  Vifigoths  r  Se 
Lombars,  lEmpire  dOccident  ne  l'ont 
ils  pas  perdu  fans  coup  ferir,  eftant  tras- 
feré  à  l'Empire  de  France:  Et  quand  à 
l'Aiie,  le  Perfan  leur  en  a  ofté  premiè- 
rement vne  bonne  partie  .  Puis  le'JTurc 
qui  en  fin  a  occupé  cefte  belle  Monar- 
chie .  N'ont  ils  pas  vn  temps  fouffert  h 
domination  des  Latins,  n'ont  il  pas  ge~ 
my  fous  les  Androniques,  Alexis,  Pa« 

leologucs  &  autres  femblables  môftres 
qui  ont-furpafsé  en  cruauté  les  Néron  ■•■, 
Tiberes  5  Caligules  &  Commodes  de 
1  Empire  Romain.    Maintenant  que 
fouffrent  ils  5  regardons  vn  peu  l'eue- 
nement:  ou  font  ces  anciennes  citez 
tat  renommées  &  flori fiantes ,  ou  eft  la 
liberté  ancienne  Scia  gloire  de  laGre- 
ce,ie  demâde  encore  plus  ou  en  font  les 
vertiges  Le  teps  calomnie  tout  3  me  di- 
ra quelqu'vn:mais  ce  neft  pas  le  temps 
qui  pertles  villes  &lesRoyaumes,c'eft 
plufîoft  Tire  deDieuqui  terrafle  la  fuper 
bité&outrecuidâce  des  citez,qui  oubli 
eut  Ton  faind;  nom.  Ouy  mais5I"Empirc 
àes  Grecs, a  16g  demeuré  debout,  après 
que  les  princes  Hérétiques  y  onteflé 
obeys,  &  s'il  s'eft  perdu,  il  en  faut  attri- 
buer la  caufe  aux  changemens,  muta- 
tions &  ruines,  aufquelles  toutes  cho- 
fes  terriennes  font  fubiettes.  le  refpon- 
dray,  qu'après  que  le  peuple  dlfraël 
obeyfïant  à  Ces  Rois  à  idolatrer,foudain 
les  Rois  dlfraël  n'ont  pas  ofté  faits  tri- 
butairesaux  Affirieus  &  transferez  aux 
pays  eflranges ,  le  mefme  n'a  pas  efté 
femblablçment  fait  au  peuple  deluda; 

Dieu  fùyuant  fa  couftume  les  a  atten- 
dus vnlong  temps  à  pénitence  &  con- 
uerfion  de  leurs  fautes,  Il  leur  a  enuoyé 
des  prophètes  &  fain&s  hommes ,  qui 
les  ont  repris5admoneftes&  aduertis  de 
feconuertiràDieu:  Ainfi  a  ilfai&aux 
Grecs,  lefquels  il  a  patienté  vn  long 
.  temps  blafphemer fon  faincl  nom  puis 
quâd  leur  iniquité  en  eft  venue  au  côble 
il  les  a  tellemet  perdus,  qu'il  n'eft  poffi- 
bledecomprêdre  vnefi  grande  perte. 
Et  fî  les  mutations  &ruines  doiuêt  eftre 
attribuées  5  à  quelque  viciflitu de  natu- 
relle des  chofes ■&  non  à  la  prouidence 
diuine3que  diront-ils  de  la  ruine  de  So- 
dome  &  Gomorrhe  5  &  d^  la  ruine  de 
Hierufalem  ,  qu'Ifidore  déclare  trefbiê  i.lWoreJe 
auoir  efté  perdue  pour  auoir  nié  fon  *?  v°catlo,a 

.  „r      .    r  r.\,  '",  ..       des  Gentils 

Dieu,  &  d  vne  înhnite  d  autres  que  1  ire  chap.io. 
de  Dieu  a  bouleuersé  &  accablé.  Voylà 
quant  au  droit  diuinrVoyons  mainte- 
nant du  droit  humain.  Si  nous  regar- 
dons les  conftitutions  ciuiles  ,qui  pvi- 
uentlesHeretiques  des  fucceiïîons3c'eft 
fans  doubte  que  le  Roy  de  Nauarre  au- 
ra perdu  facauferMaisnous  iVaôuspas 
efgardà  icelles  3  difent  noz  politiques, 

quand  il  s'agit  des  Empires  &  Royau- 
mes,neftans  lefdiéïesconftitutions  fai- 
tes que  pour  les  particuliers,  &  no  pour 
les  Roys,  qui  font  déliés  d'icelles ,  con- 
me  ayans  fouueraine  &  abfoliïe  puifsâ- 
ce.  Concédons  leur  cela,&  ne  confide- 
rons  fimpIemêticy^quelesLoyx  publi- 
ques,ou  autrement  les  Loyx  dcl  Eftat. 
par  la  Loy  Salique  difent  nos  aduerfai- 
resle  Roy  de  Nauarre  eft  appelle  à/a 
Courôncrce  qui  peut  cftre  mis  en  con* 
trouerfe  •.  car  la  Loy  Salique  ne  parle 
fîmplemét5quc  dexclurre  les  Femmes 
de  la  couronne  de  France ,  dequoy  il 
n'eft  point  à  prelent  queftiô.  Mais  quâd 
biéeÛe  defereroitla  couronne  au  plus 
prochain  Prince  du  fang  ,  û  doit  elle 
cftre  entendue,  pourueu  qu'il  fojt  capa  « 
ble  d'y  eftrc  admis,  car  en  toute  fuccef- 
ceffion  ,  il  faut  prefuppofer  la  capacité 
de  celuyqni  doit  fucceder,comme  il  eft 
trop  notoire:  Et  plus  la  fucceffion  eft 
d  importance  comme  celle  d'vn  Roy- 
aume, &plus  la  capacité  y  eftrequifc, 
Philon  Iuif  au  liure  de  la  creatiô  du  Pria 
ce,  donne  cefte  raifon ,  pourquoy  Mo- 
yfc  n'a  commande  que  les  Princes  fuf- 

set  pris  par  fort,  par-ce  dit  -il  que  Je  fort 
apartiêtàlafelicité5&nôalavertu:  de 
manière  q  fouuêt  il  aduiêdroit  q  le  fore 
dôneroit  la  prïcipauté  a  celuy5qu'vn  ho 
me  de  bié  ne  voudroit  auoir  au  nombre 
de  fts  valets  &  feruiteurs.Cefte  me/me 
raiso  aura  lieu  en  Iafucceffio3finous  n'y 
confiderons  la  capacité^carilpourroit 
de  mefm  e  aduenir5quVn  fou ,  vn  iufen- 
féjvnh  Miime  entièrement  indigne  de 
commander,  feroitaduis  à  la  couron- 
ne. Dauantage  fi  nous  recherchons,  f'Dl0d'j' 
d  où  eft  venu  le  droit  des  fucceffions  chofes  an- 
aux Royaumes^ous  trouuerôs*  qu'an-  W 
ciënemét  les  Royaumes ,  ne  fè  dônoiêt 
pas  à  la  pofterité  des  Rois ,  ains  a  ceux 
qui  eftoient  plus  vertueux  &  meritoiéc 
plus  de  la  vie  des  hommes.  Mais  il  eft  à 
croire  que  les  bons  eftans  couftumiere- 
ment  engendrez  dçs  bons ,  les  Royau- 
mes ayans  efté  continuez  en  la  pofteri- 
té de  quelques  Rois  ,  s'eft  d^  la  en  fin 
engendré  ce  droit  de  fiicceffion.   Le- 
quel parconfequent  doiteftre  enten^- 
du  ,au  cas  que  les  fils  ne  dégénéreront 
point  de  la  vertu  de  leurs  pères  ,  c'eftà 
dire  au  cas  qu'il  feront  capables,  ainfi 

qu  eftoicnt  leurs  predecefleurs  :  Er  par 

ami^quîdonnous  dit  que  pour  la  me- 
moiredefain&Loys ,  nous  deuonsre- 
ccuoir  fapofterité  a  la  courône ,  il  nous 
faut  refpondre,que  nous  fommes  touts 
prelt,  pourueu  qu'ils  foient  héritiers 
des  vertus  de  iaind:  Loys  :  Mais  il  quel- 
ques vns  deux  deftruifent  ce  que  fainâ: 
Loysàfain&ementbafty,  &  font  de- 
uoyez  de  la  vraye  Religion ,  pour  la 
grandeur  de  laquelle3ce  glorieux  Roy  à 
enduré  tant  de  peines  &  trauaux ,  nous 
ne  fommes  tenus  de  lesreceuoir,  ains 
feulement  ceux  qui  font  demeurez  fer- 
mes en  la  Religion  de  fainâ*Loys. 

Adiouftons  y  que  les  François,  n'ont 
iamais  entendu  ce  droit  de  fucccflîon, 
qu  auec  la  condition  de  capacité:  Et  de 
fai&aduifer ,  comme  Childeric  fils  de 
Meronee&Pere  dcC'ouis  premicrRoy 
Chreftien/ut  chaffé  du  Royaume  pour 
ion  infâme  lubricité  &  paillardife  5  & 
comme  e  flans  las  de  tant  de  princes  ef- 
feminez  de  celle  race  ;  Us  eleurent  auec 
le  confentement  du  Pape,  Pepiu  fils  de 
Charles  Martel,Duc&  Maire  du  palais, 
&  transférèrent  ainfi  le  Royaume  en 

vne  antre  race.  I  obmettray  lex-ëple  de 
Loyslc  fainéant  pour  en  amener  vnpl*  t  ^[co\2S 
propre.  Philïppes r  fils  ail  hé  de  Loys  Je  gilles  en  la 
gros ,  couronné  du  viuant  de  ion  père  vl^,dc  Loys 
Roy  de  Frâceeftant  mort, la  couronne 
deuenoit  à  Robert  Côte  de  Dreux  ion 
frere  5  fils  fécond  dudiét  Loys  le  gros5 
lequel  neantmoins  fut  poûpofé  àfon 
frcreLoys  lelcune  troifiefme  fils^à  cau- 
fed  vne  débilité  de  cerueau5quileiu> 
geoitincapable;  Et  toutesfois  il  n'eftoic 
point  fi  débilité ,  qu'il  n'efpoufaft  fem- 
me &  engendra  desenfans,  d'où  def- 
vcendit  Pierre  Maucl'erc  Duc  de  Bre- 
taigne>qui  brouilla  ce  Royaume  à  lad- 
uenemét  du  règne,  du  Roy  /àin&Lôys, 
&  vn  Seigneur  deCoucy  lequel  voufift 
querelerle  Royaume,  comme  fedifant 
cftre  defeendu  du  fécond  fils  de  Loys  le 
Gros.  Si  pour  vne  debilitation  decer- 
ueau,!a  loy  Saîique  n'a  point  efté  obfèr- 
uée  en  la  perfonne  d\n  fus  de  Roy,  co- 
biéplus  ne  le  fera  ellepas,  en  la  perfon- 
ne d'vn  coufin  côftitué  au  vingt  Se  troi- 
fiefme degré,  pour  l'Hercfie  crime  ca- 
pital enuers  Dieu.  Les  Scythes  ainfi  que  t  L{urc^ 
recite  Hérodote.» ?  firent  tiêcher  la  tefte 

à  leur  Rov  Scylus,  pour  auoir  contre 
les  lois  de  leur  pais ,  fcfté  incité  aux  cé- 
rémonies &:  Religion  des  Grecs ,  le 
meime  ils  firent  a  Anacherfis.  Iofe- 
.  cbap.i.du  p^e  3  recjte  ?  qUe  Irates  Roy  des  Adia- 

huredes     benes  &  fa  mereHeleine-,  qui  auoient 
Aatiquitcz.  receu  fecrettement ,  la  Religion  des 
luifs ,  ne  craignoient  rien  tant  que 
d'eftre  defcouuers  de  leur  peuple  :  Et 
nous  à  qui  Dieu  à  fai&  reluire  la  lumiè- 
re de  1  Euangile ,  aufquels  il  a  promis  le 
Royaume  des  cieux ,  dénié  aux  Turcs5 
m  Gentils'  Infidelles  &  Hérétiques  5  fe- 
4.Xenop  -o  rons  n       ç  ingrats  enuers  luy,  que  de 

lmrci.de  &  J?^l 

j'inftitucion  n  eltimer  pas  incapable  vn  prince  Ion 
de  Cyms.  elinemy3qu  il  a  condemné&  reprouué. 
On  dit  4  que  les  Perfes  ,  puniflbient 
griefuemêt  le  crime  d'ingratitude,  ay as 
opinion,  que  celuy  qui  eftoit  ingrat  en- 
uers les  hommes ,  mefprifoit  &  negli- 
geoitles  Dieux  :  Combien  ferons  nous 
plus  punifïàbles  eftants  entachez  d'in- 
gratitude enuersDieu,  laquelle  fans  co- 
paraifoneft  plus  grande,  que  l'ingrati- 
tude enuers  les  hommes .  Mais  voyons 
files  François  nontpastoufioursefti- 
mi>  l'incapacité  de  la  part  de  la  religion 

fuffi/ante ,  pour  exclure  le  Prince  delà 
fucceflîon  du  Royaume  .  On  ne  fpu- 
roicnier,  que  nous  n'ayons  celle  cou- 
ftumetranîmife  de  Père  en  fils5que  le 
Roy  en  Ton  facre  iure  de  maintenir  con- 
tre tous,  la  Religion  Catholique,  Apo- 
ftolique  &  Romaine:  Iloyt  la  Mefle, 
faid  les  pérégrination,  accouftumées, 
&  obierue  autres  folennitez,  qui  y  font 
de  tout  temps  immémorial  ordonnée: 
De  manière  que  celuy ,  qui  ne  pourroit 
faire  ledid  ferment3ny  accomplir  telles 
folennitez,  ne  pourroit  par  la  couftume 
du  Royaume  eftre  Roy.  Quele  Roy  de 
Nauarre  ne  le  puifle,  ileft  trop  apparêt: 
car  cornent  vn  hérétique  pourroit  iurer 
de  maintenir  la  Religion  Catholique, 
cftant  feparé  du  corps  d'icelle.  Mais  on 
me  refpondra5  que  la  confequence  n'eft 
pas  bonne  ,  il  n'eft  pas  Catholique,  dô- 
ques  il  ne  pourra  pas  maintenir  la  Reli- 
gion Catholique:  veu  qu'il  n'eft  pas  in- 
conuenient,qu  vnTurc ,  vn  Payen  ,  vn 
infidèle  maintienne  la  ReligionCatho- 
lique,comme  Ton  à  veu^&veoit  on  en- 
core en  plufieurs  lieux  delà  chreftien- 
té3les  Iuifs  maintenus  &  conferuez;  les 

Chreftiens aux  terres  duTurc,  &r  en 
quelques  prouinecs  de  la  Chreltientc, 
leP'irçceiure  de  maintenir  ladiuerfité 
de  Religions,  lcy^coup^cray  mô  pro- 
pos en  deux  :  En  premier  Jicu  ic  feray 
voir  briefuemerit,que  noftrecouitumc 
veur,que  le  prince  qui  faict  ce  ferment, 
ibiclu-yipeihic  Catholique:  parapres, 
parc::  que  nos  Politiques  prétendent 
par  ces  exemples  nous  aiTeurcr  ,  que  le 
R  >y  deNauarre  eitât  noftre  Roy  nous 
maintiendroit  en  l'exercice  de  noftre: 
religion  5  ie  demonftreray ,  qu'il  n'y  a 
point  daffeurance  ,  de  ie  commettre 
ïbubsleioug  d'vn  prince  de  contraire 
religion ,  &  ipecialement  que  nous  ne 
poiiuons  ny  ne  debuons  nous  promet- 
tre aucune  afTeurace  des  Hérétiques  & 
du  Roy  dcNauarre.Quand  au  premier, 
il  eft  trop  plus  que  manifefte,parce  que 
lacouftumeveut,  que  le  prince  oyela 
mefTe5recoiue  le  corps  précieux  de  no- 
ftre Sauueur  5  face  les  pérégrinations 
accouftumees ,  qui  font  folennitez  du 
tout  contraires  à  la  religion  de  Caluin: 
&  conucnables  au  feul  Catholique  : 
d'où  s'enfuit  que  la  couflume  à  enten- 

du,  que  le  prince,  qui  feroit  ce  fer* 

ment  j  feroit  Catholique.   Et  ne  peu- 
uent  telles  folennitez,  comme  les  an- 
ciennes  des  payens  5cftre  eftimées  ima- 
ginaires^ autant  qu'elles  font  appuyées 
&  fondées  fur  la  vraye  Religion  ,  $c 
pourtant  n'en  peut  le  Prince  eftre  dis- 
pensé, ny  ne  l'en  peuuentdifpenferles 
Eftats,  lefquelsainfi  que  le  Prince  font 
fuie&s  à  la  loy  de  Dieu.  le  fçay  bié  que 
noz  Politiques  diront ,  que  ce  ne  font 
que  fimples  cérémonies ,  mais  c  eft  de 
rnefme  façon  que  nous  auos  dil^ar^v 
deuant,  qu'ils  ont  accoufhimêde  dire,q 
nous  ne  fomrnes  en  différa  âuèc  les  hé- 
rétiques, que  de  quelques  fimples  céré- 
monies, appclîans  fimples  cérémonies 
&  de  peu  de  confequëce,  leiacrifics  de 
la  Mefife  &  le  fairiéi  Sacrement  de  FAu- 
tel,  lefquels  ie  prieray  icy,  que  s'ils  fet  fi 
faciles  en  matière  de  religion,  eftimans 
plus  les  grandeurs  de  ce  mode,  que  ceft 
héritage  éternel,  que  les  bons  poffede- 
rontauCiel,  quaumoins  ihpermettet 
&netrouuetmauuaisqceux,quiprisét 
plus  la  vie  immortelle  que  la  mortelle, 
foyêtplus  difficiles,  plus  fermes  Se  en- 

tiers  en  leur  religiô.  parlons  du  peu  d'af- 
feurâce  que  l'on  fe  doit  promettre  d'vn 
RoyHcretique  :  Si  côme  nous  auons  ja 
affezdit.ee  qui  tient  le  peuple  en  vnion 
&  concorde,  cft  l' vnion  de  la  religion5il 
s'enfuit  que  ce  qui  caufe  plus  fa  defuniô 
eftladiuerfitéd'icelle.  Q^ifaidtque  le 
peuple  eftât  defuny  de  volôtez,  cime  ut 
en  fov  infinis  troubles  &  (éditions,  co- 
rne iadis  entre  les  IuifshabitansenBi- 
bilone5Cvdonie,  Grèce,  Alexandrie,^ 
autres  lieux  &  les  vieux  habitans  de  ces 
paysf  firentinfinies  feditions:  Quand 
les  Iuifs  voulans  défendre  leurs  loix 
&  priuileges  de  facrifier  au  grand  Dieu, 
receuoyent  beaucoup  d'empefchemët 
des  pay  ens  &  Idolâtres .  La  fi  le  prince 
appreuuoit  les  deportemens  ,  des  pa- 
yens,  &  trouuoit  mauuaife  la  Religion 
iVoyio-    dcsluifs.çomme  >  ils  n'auoient  accou- 
feph  ^  plu-  fl-umé  de  les  fauorifer ,  fi  ce  n  eftoit  en 
cÔmlcir  faueur  de  leursRois.  ceftoit  auxluifs  de 
ié.i8.i9.     chercher  party  aillieurs  ,  ou  endurer 
quicez  iû-  ^^c  perfecutions. Combien  deperfe- 
4aiqucs..     cutions  ont  fouflfert  les  Chreftiês  foubs 
les  Empereurs  auant  I  Empire  deCon- 
ftantin3combien  foubs  les  princes  Ar- 

riens  &  hérétiques  5  lifcz  Grégoire  de 
Tours, »  des  periecutions  foubs  Thrafi-  "•tiwci! 
monde  Se  Honoric  ,  lors  vous  cognoi- 
i trez,sMl  y  a  afieurance  aux  Roys  héré- 
tiques. Maispofons  le  cas  ,  qu'ils  s  en 
foyent  trouuez  quelques  vns  ,  qui  fe 
foyét portez  doux  &  humains  aux  Ca- 
tholiques ,  fenfuit-il  que  le  Roy  deNa- 
uarre  fe  deuft  porter  tel  :  Qui  peut  pro- 
mettre, qu'il  imiteroit  pluftoft  ceux,  qui 
fe  font  portez  humains ,  que  ceux ,  qui 
fefont  portez  cruels.  Il  eft,  me  diront 
quelques  vns,  dvnc  nature  douce&  hu- 
maine, d'où  il  faut  e/perer ,  quilnefor- 
céroitperfonneen  fa  conkience.  po- 
fons  qu'il  foit  tel  :  Senfuit-il  que  pour 
cftre  dyne  nature  douce,il  ne forceront 
point  nos  confciences.Côbien  de  Rois 
ont  efté  doux  &  humains  aux  fubieâs 
de  leur  religion,  &feuercs  aux  héréti- 
ques .Les  feuxRoys  François  premier, 
Henry  fecond.Francois  fecôd&  Char-, 
les  neufîefme ,  predeceiTeurs  de  noftrc 
Roy  Tref  Chreiiien5n'ont-ils  pas  exer- 
cé toute  clémence  &  humanité  entiers 
leurfubie&s,  &  neantmoins  ont  efté 
feuercs  aux  hérétiques.  Le  Roy  de  Na- 

uarre  nous  tenant  pour  tels ,  pourroit 
eftrevnaigneauenuersceux  de  la  reli- 
gion, &  vn  tygre  affamé&  vn  cruel  fan- 
giier aux  Catholiques:  Sa  religion  luy 
commande  deftre  tel,  il  eft  donc  à  pre- 
iumer  quil  le  fera,  pofons  encore  le  cas, 
qu'il  eut  volonté  detrai&er  doucemêt 
lcsCatholiques:Eftimez3vousquequâd 
bicillcvoudroit,  il  le  peut.  Neffauez 
vov  pas  que  le  vi&orieux  eft  côtraint  de 
faire  beaucoup  de  chofes ,  à  la  volonté 
de  ceux, qui  ont  efté  miniftres  defavi- 
â:oire5les  exemples  font  plus  que  fami- 
liers en  toutes  les  guerres  ciuiles  qui  fu- 
rent onques.  Le  RoydeNauarre.parlc 
moyen  des  heretiques3s'eft  conferué  & 
maintenu  vn  long  temps ,  ce  font  fcs 
plus  fidèles  feruiteurs  3  lefqueis  luy  ou- 
urent  tous  les  chemins  pour  paruenir  à 
cefte  Couronne, Il  eft  donques  à  prefu- 
mer ,  qu'il  fe  gouucrneroit  félon  leur 
appétit  &  volonté  ?  De  manière  que 
quand  bien  il  voudroit  gratifier  les  Ca- 
tholiques de  la  conferuation  de  leur  re- 
ligion, il  neluy  fero.it  pas  loifible  par 
les  miniftres  &  autres  femblablesbou- 
tefeux  hérétiques.  Or  que  nous  ne  puif- 

fions  c/percr  5  aucune  douceur  &  hu- 
manité, des  hérétiques  qui  fontàpre- 
fcnt.il  n'eft  pas  mal-ayfé  à  demonftrer. 
En  Aliemaigne5fi  toft  quelesChefs  des 
villes,  ont  efté  infedez  dherefîe  3  auffi 
toft  ont-ils  chafle  de  leurs  villes  l'exer- 
cice de  la  religion  Catholique5à  Gène- 
ué,  aux  cantons  des  Ligues  proteftan- 
tes ,  on  en  a  faid  de  merme  3  dequoy  ie 
n'allegueray  autres  tefmoins  que  Slei- 
dan&  autres  Semblables  Hiftoriens  hé- 
rétiques.En  Angleterre  ils  ont  pis  faid, 
car  ils  ont  exercé  des  cruautez  inoiïies 
aux  plus  fàuu  âges  barbares,  contre  les 
Catholiques;  mais  ce  n'a  rien  efté  en 
comparai/on  delà  France  5  car  perfon- 
ne  ne  peut  nier  5  que  la  nation  Franfoi- 
fef  d'ailleurs  fî  courtoife&  humaine)nc 
fe  foit  oubliée  foy  mefme,(c  débordant 
en  toute  efpece  de  cruauté. Et  les  Fran- 
çois ont  exécuté  telles  cruautez ,  fans 
îauthorité  du  Magiftrat  &  contre  fon 
anthorité ,  qui  les  rend  plus  coulpables 
que  les  Allemans  ny  les  Anglois  :  d'où 
Ton  peut  tirer  vne  certaine  coniedure^ 
que  puis  qu'ils  ont  efté  tels  foubs  yn 
Roy  Catholique^ou  ils  auroyêt  vnRoy 

heretique^ils  feront  encore  plus  cruels: 

principalement  ayans  la  ibuuenancc 
encore  fraiche   de  la  iournée  fainct 
Barthélémy  5  la  vengeance  de  laquelle 
iournée5ils  ont  y  a  bien  16g  temps  def- 
feignce,mais  les  moyens  delà  pouuoir 
exécuter  leur  ont  failly,lefquels  fe  pre- 
fenteroient  afifez  pour  lors.  Quand  au 
Roy  deNauarre,nous  ne  pouuons  efti- 
mer  qu'il  deut  eftre  plus  doux  à l'adue- 
nir5quila  efté  par  le  pafle:De  la  dou- 
ceur &  humanité  duquel  entiers  lesCa- 
tboliques,i'en  prendray  pour  tefmoins 
les  villes  Catholiques  delà  Guyenne, 
lefquelles  fi  elles  le  chantent  fi  doux 
que  font  nos  courtifans3ie  pafferay  cô  - 
demnation  &leur  donneray  caufe  gai- 
gnéetMaisau  contraire  elles  fontpreu- 
ue  de  fon  inhumanité  &  de  celle  de  les 
partifans^desEglifes  ruinées  &  pillées, 
préfixes  &  moynes  mafiàcrez ,  chaflez 
hors  des  villes ,  nouuelles  peuplades 
d'heretiques  dans  les  villes  chaflàns  les 
vieux  habitans  d'icelles,  l'exercice  de 
la  religion  fain&e  prohibé  &:  défendu: 
ceux-là  ne  monftrent-ils  pas  leur  mau- 
uaife  volonté  entiers  la  caufe  de  Dieu, 

qui  le  louent  tant  de  clemcnce&  d'hu- 
manité.Encore  fi  en  fô  pays  de  Bearn, 
l'exercice  de  la  religionCatholique  tie- 
ftoit  défendu  3  il  y  auroit  quelque  efpe- 
ranceiqu'il  nous  maintiendroit  &  con-. 
feruerbit  noftre  religion  :  Mais  nosPo- 
litiqueslexcufent,  difans  que  lors  qu'il 
enuoyalefeu  Seigneur  de  Grammot, 
auec  lettres  exprefles  contenans  la  re« 
ftitution  delà  religion  Catholique  5  les 
Eftats  du  pays  ne  voulurent  exécuter 
ces  lettres yà  caufe  des  troubles  &  {édi- 
tions qu'ils  craignoyent  3  comme  fi  les 
Eftats  auoient  puifîance  de  s'oppofer 
aux  exprès  mandemens  duRoyjou  s'ils 
ontpuiflànce5qui  ne  voit  que  lesEftats 
de  France  aurôt  pouuoir  de  s'oppoier, 
à  ce  que  les  Hérétiques  nayent  point 
entrée  à  cefte  couronne  5  laquelle  ils 
n'ont  iamais  eue  5  puis  que  les  Eftats  de 
Bearn  ont  eu  pouuoir  d'ëpefcher  que 
la  Religion  Catholique  n'y  fut  remife, 
laquelle  y  auoit  efté  depuis  peu  detëps 
dechaflee.  Voyla  donc  comment  nous 
nepouuons  nousafleurer,  de  pouuoir 
conferucr  noftre  religion ,  ou  nous  au- 
rions le  Roy  de  Nauarre  pour  Roy, 

Supposés  toutcsfois  que  nous  pcufTiôs 
Jaconieruer5c'eft  a  dire  que  le  Roy  de 
Nauarre  fkfcs  adherans  ne  nous  inquie- 
teroyent  point  &  troubleroyent  en  l'e- 
xercice d  icelle .  Le  deuriôs  nous  pour- 
tantadmettreàlacouronne,  Aduiions 
vn  peu  rneurement  &  fagement  quelle 
brèche  nous  feriôs  à  toute  lEgli/èvni- 
uerfelle.  Premièrement  en  France^plu- 
fîeurs  pour  eftre  mieux  veus  du  Roy  & 
auoiriafaucur5fe  feroyent  de  fà  Reli - 
gion,  plufieurs  pour  eitre  plus  facile- 
ment appelles  aux  grandes  dignitez  , 
Seaux  grandes  charges, les Courtifans 
feroyent  tous  àluy,  qui  ont  accou- 
tumé d»eftre  de  la  religion  du  Roy. 
Maintenant  l'exercice  delà  religion  de 
Caluin,  eftât  faiâ  fecrettemét  en  quel- 
ques villesCatholiques,  &  par  ce  moy- 
en ne  pouuant  que  bien  peu  infecler 
le  trouppeau  de Iefus  Chrift  ,  fèroitpar 
tout  publiquement^  les  Hérétiques 
auroyétbcau  moyen  d  efpandrclcurvc- 
nin&denforcellerlcsconfciences.Ad- 
iouftez-y,q  lesEue/chez  &grandesdi- 
gnitez  en  1  Eglife/eroy et  ou  de  tout  ou 
pour  la  plufpart  départies  aux  Hereti* 


qucs:  qui  inuiteroit  d'auantage  les  con- 
fciences  peu  fermes  en  leur  religion ,  &C 
celles  qui  font  tachéez  d  auarice  ou  d'â- 
bition  ,  donc  le  nombre  neft  pas  petit, 
de  ferenger  de  ceparry .  Ceux  qui  ne 
seftudient  qu'à  faire  leur  mai  fondai  (Ter 
leurs  Eftats  &  biens  à  leurs  enfans,&  en 
gênerai,  tous  les  Politiques  feroyent  à 
luy  :  Par  ainfi  le  nombre  des  Catholi* 
ques  fe  diminuerok  peu  à  peu5&la  reli- 
gion peu  à  peu  feperdroit.  Quand  aux 
paysvoifîns,  quelle  force  donnerions 
nous  aux  Hérétiques  Allemans  ,  An- 
glois  &Flamans,  pour  venir  à  bout  du 
reftedes  Catholiques ,  qui  font  en  ces 
pays  ,  leur  donnant  vn  tel  voifin  qu  va 
Roy  de  France  leur  amy5allié  &  confé- 
déré, &  quel  chemin  d  auantage  ouuri- 
rions  nous  anxherenques3ponr  s'impa- 
troniier  del'Efpaigne  &de  Htalie  &ge- 
neralement  du  refte  de  laChrefucnté. 
Qui  ne  preuoit  vn  tel  malheur,  fi  nous 
permettons  le  RoydeNauarreparue- 
nir  à  la  couronne,  efl:  ou  hebeté  ou  peu 
entendu  aux  affaires  du  monde  :  Qui  le 
cognoit  &  toutesfois  ne  cherche  pas 
les  moyës  pour  Tcmpefcber,  ou  eftmaJ 

affe&ionné  à  la  rcligion3ou  rcmply  d' v- 
ne  merueilleufe  négligence  Se  parefle. 
Car  il  ne  faut  pas  fimplcmêtpreuoirla 
mauuaife  fortune  3  mais  encore  il  faut 
chercher  les  remèdes  pour  ladeftour- 
ner.  Ainfi  doneques  quand  bien  le  Roy 
de  Nauarre  ,  ne  molefteroit  point  les 
Catholiques  en  l'exercice  deleur  religiô 
fine  deuons  nous  pas  l'admettre  pour 
Roy:  Et  celuy  eft  tref-mefehant ,  qui 
veut  eftre  autheur  de  ce  malheur ,  vou- 
lant ou  pour  fon  ambition,ou  pourvne 
particulière  affeâionjallumet  le  brafier 
qui  brufleroit  la  fain&eEglifedeDieii 
en  ce  Royaume,  &  peut-eftre encore 
aux  Royaumes  voyfins .  Mais  Dieu  qui 
ne  défaillera  ïamais  fon  Eglife ,  a  def-ia 
euante  &  euantera  ces  mines  dre/sces, 
pour  renuerfer  le  fort  d'icellc  5  &  difïî- 
pera ces  confeilspernicicieux.  On  me 
dira  icy,  que  là  ou  il  aduiendroit  fortu- 
ne de  noftre  Roy,  le  Roy  de  Nauarre  fe 
rendroit  Catholique,  afin  d'eftre  admis 
à  la  couronne:  Et  que  s'il  iouftient  pour 
le  iourd'huy  leparty  Hérétique,  que  ce 
n'eft  que  pour  fà  conferuation  contre 
Ceux  de  la  Ligue:  qu'il  ne  defirc  rien  tât 

que  d'eftre  inflnii&'jCe  que  défia  eue 
cité  fait  fi  ceux  de  laLigueeufTent  vou- 
lu accorder  vn  Concile  National .  Pre- 
mièrement ie  n'appercoy  aucun  figne, 
par  leque  on  puilTe  iuger,quc  le  Roy  de 
Nauarre  doiue  changer  de  religion,ad- 
uenant  la  mort  du  Roy:  au  conraire  in- 
continent après  le  trefpas  deMonfei- 
gneur  frère  de  iimajefté  3  ilfitprote- 
ftation  à  Montauban  ,  prefent  ie  Sei- 
gneur de  Bellieure  confeiller  d'Eftat,de 
ne  fe  départir  iamais,  de  lareligio  qu'ils 
appellent  reformée,  &  d'en  pourfui- 
lire  à  fonpouuoir  la  grandeur  &  adué- 
cement.  Depuis  il  aprocuré  laLi^ue 
auec  les  Allemans  ,  comme  luy  par 
cy  deuant  dit  ,  dcfqnels  il  a  fait  en- 
trer les  forces,  pour  opprimer  la  Re- 
ligion Catholique:  D'auaritagc  quan  d 
bieniladuiendroit,  que  le  Roy  de  Na- 
uarre fe  fit  Catholique,  fi  ne  voy-ie 
point  de  caufe,par  laquelle,  on  le  doi- 
ue  tenir  pour  tel.  La  Roy  ne  d'Angleter- 
re faignit  d'eftreCatholique  d  foduene- 
ment  de  fa  couronne ,  puis  ofta  le  man- 
que &  fe  déborda  contre  les  enfans  de. 
Dieu  5  ceftuy-cy  en  pourroit  faire  de 

mefme.  Les  Hérétiques  ont  député  en 

leur  toquelarme5SileRoy  deNauarre  de 
uoitfaindre  deftre  Catholique,  pour 
parueniràla  courône,ou  s'ildeuoit  per 
fifter  en  fa  Reli^iô  :il  feroit  donc  à  crci- 
reque  s'il fc  failbit  àprefent  Catholi- 
que, illefaindroit  &ne  le  feroit  pas. 
Adiouftes-y  que  ceft  vne  choie  inoûyc 
qu'vn  homme  fe  face  Catholique  pour 
eftre  Roy,  veu  que  l'efperance  d'vn  Ca- 
tholique, n'eftpoind  en  la  terre  mais 
au  ciel ,  &  que  la  Religion  Catholique 
ne  nous  donne  pas  les  Royaumes  delà 
tcrre5mais  nous  donne  celuy  du  cicl.Et 
parainfi  on  ne  fe  fait  pas  Catholique 
pour  eftre  Roy,encorc  qu'ô  doiue  eftre 
tel  pour  lettre  5  mais  ceft  autre  chofe, 
eftant  catholique  eftre  fait  Roy,  autre 
fe  faire  catholique  pour  reftrc.Quand 
à  l'inflruâion  que  le  Roy  de  Nauarre 
demande  ie  ne  voy  pas  beaucoup  d'oc- 
cafio  de  la  luy  ocl:royer5carily  a  crainte 
qu'il  ne  die  vn  iour  ce  qu  il  a  dit  vne  au  - 
trefois ,  quepar  force  ou  à  fin  d'eftre 
Roy  il  fe  feroit  fait  catholique  &  non 
pour  le  vouloir  eftre:  Afin  toutesfois 
qu'il  ne  fèmble  que  nous  fermions  la 

porte  aux  Hérétiques  qui  défirent  Ce 
côuertir,nouslerenuoycrons  à  noflrc 
fainâ  Père  ,  lequel  l'ayant  feparé  de 
TEglife,  l'inftruira  &  reunira  au  corps 
dicclle  5  autre  ne  le  .pouuant  reunir 
que  luy  qui  la  feparé ,  fans  entrepren- 
dre fur  fon  authorité.  De  la  propofi- 
tion  du  Côcile  Nationalrie  me  fuis  fou- 
uent  esbay  qu'elle  ait  efte  aduancée  par 
desCatholiques.Car  ou  l'on  affemble- 
roit  ce  Concile,pour  reformer  fimple- 
ment  FEglifede  France  3  ie  netrouue- 
rois  pas  mauuaife  telle  conuoeation: 
mais  icy  cftant  queftiondelareligio  & 
&  delafoy ,  comme  en  pouuons  nous 
déterminer  en  vnCôcile  NationahVeu 
que  fi  nous  en  déterminons  autrement 
qu'aux  Conciles  généraux  ,  nous  nous 
feparonsdelEglife  vniuerfelle  ,  &  par 
ainfi  ne  fomm.es  plus  Catholiques .  Si 
nous  ne  déterminons  que  ce  qui  a  cfté 
décidé  aux  Généraux  y  à  quoyferuira 
d'auoir  aflemblé  ce  concile.  Voylà  doc 
comment  on  ne  faid  point  de  tort  au 
Roy  de  Nauarre,  fi  l'on  l'efelud  delà 
couronne,  puis  que  ceftpar  laLôy  di- 
uine  &humaine.Et  puis  que  ceRoyau  - 

me  eftant  Catholique,  les  Catholiques 
faifans  la  plus  grande  partie  diceluy5nc 
peuuent  ny  ne  doiuêtauoircn  luy  au- 
cune affeurance.  Voyons  encore  fi  par 
les  fiés  mefrnes  àfcauoir  par  lesHereti- 
ques,nocpournôsiuftifierlcsprctentiôs 
des  Catholiques,  pour  l'exclure  de  la 
Couronne  ,  leur  tefmoignage  qui  ail- 
leurs n'eft  digne  d  eftre  receu  ,  icy  fera 
bon  &  valable.  Depuis  la iournée  delà 
jHoîoman  fainû  Barth  elemy  .>  les  Hérétiques ,  ont 
Gaule  raa-  par  piuiieurs  hures  maintenue  prouué 
theur  dc$    affez  dodtement ,  que  le  Royaume  de 
ft!ol?fous  France  n'cftoitfucccffif  mais  clcâif,  & 
le  nom  de  que  ou  leRoy  degeneroit  de  la  vertu  de 
Biuebs.      fes  Anceftres,  &  principalement  ou  il 
oppugnoit  la  vrayeReligion,qu'il  eftoit 
loyfible  au  peuple  de  chaffer  le  Roy,  & 
en  eflire  vn  autre  non  feulement  delà 
race  de  ce  Roy,  mais  d'vn  autre,  n  eftât 
aucunement  aftrainctle  peuple  àvne  ra- 
ce, qu'il  nepuiflè  élire  le  Roy  d'vne  au- 
tre .  Ce  qu'ils  ont  efeript  contre  no- 
ftre  Roy,  &  feu  Monfeigneur  fon  frère, 
en  faueur  du  Roy  de  Nauarre,qui  eft  de 
la  féconde  race  à  feauoir  de  lilluftre 
mai  fon  de  Bourbon.  Si  le  Royaume  eft 
cle&if 3  qui  empefche  que  ks  Catho- 

liques  ne  puiflent  eflire  vn  Roy  de 
leur  corps  5  &  exelurre  IeRoydeNa- 
uarre ,  quel  droit  peut  prétendre  le 
Roy  de  Nauarre  à  vn  Royaume,  qui 
fe  donne  par  ele&ion  ,  &  non  par 
fuceeflîon.Sironneft  poind  aftraint. 
à  vne  race,  à  plus  forte  raifon  n'eft  on 
pointaftraintàvne  perfonne  d'vne  ra- 
ce,&ainfî  les  Frâcois  ne  feroyent  point 
tenus  d'élire  le  Roy  de  Nauarre.  Que  fi 
vn  Prince  peut  eftre  chafîedu  Royau- 
me pour  oppugner  la  vrsye  Religion, 
plus  facilement  ne  doit  il  eftre  admis 
pour  la  mcfme  caufe  &:  non  feulement 
les  Hérétiques  ont  eferit  cela  5  mais  en- 
core l'ont  pratiqué  en  la  RoynedEf- 
coffe.  Car  c'eft  vn  autre  fait  à  plaifir, 
que  l'on  Iuy  ait  fait  trancher  la  tefte  pu- 
bliquement, à  caufe  d'vne  confpiratiô 
par  elle  drefféc  contre  la  majeftédela 
Royne  d'Angleterre.  Elle  eftant  tenue 
fi  eftroiftement  priionniere^comment 
eft-ilpoflîble,  qu'elle  eut  peu  faire  vne 
telle  &  fi  grade  côfpiratiô  que  Ton  pre- 
ted  &  cotre  vne  fi  grâdeRoyne.Cicero 
plaidâtla  caufe  deRofcius  accuië  de  par 
ricide  ,   alleguoit  entre  autres  chofes 

pourfbninnocëce^qu'eftant  toufiours 
aux  châps  félonie  dire  de  fbnaduerfai- 
re,ll  n'y  eut  feeu  pratiquer  des  affafins, 
pour  faire  meurtrir  fon  père  dans  la 
ville.  S'il  neftpasvray  femblable  que 
celuy  qui  eft  aux  champs ,  fuborne  des 
con/pirateurs  &  faire  des  menées,  pour 
faire  meurtrir  des  hommes  dans  la  ville, 
moins  fera-il  croyable ,  en  celle  qui 
cftoitprifbnniere,&  eftroi&ement  pri- 
sonnière, &  prifonniere  non  i  la  ville, 
mais  vn  chafteau  bien  efloigné.  Mais 
foitquecefte  confpirarion  foit  vraye, 
foit  qu'elle  foit  imaginaire,elle  n'eft  pas 
l'occafion  de  famort.Et  quand  bien  el- 
le eut  drefle  telle  confpiration  ,  cela  ne 
pouuoit  eftre  punifiable,  d'autant  que 
n'eftant  prifonniere  de  gucrre,&  eftant 
Princefle  fouueraine ,  illuy  eftoit  loifi- 
blc  de  fortir  d'vne  traiftrefle  prifon,par 
quelque  moyen  que  ce  fut. L'occafion 
feule eftla  religion  Catholique,  delà» 
quelle  cefte  Princefle  ne  s'eft  iamais  de- 
uoyée.Età  fin  que  perfonne  n'en  dou- 
te: En  la  harangue  première  des  Eftats 
d'Angleterre  à  leurRoyne,  Imprimée 
à  Lodres,au  moys  deNouembre  x>^64 

par  laquelle  ils  la  fuppliet  défaire  mou- 
rir la  Roy  ne  dEfcofïè,  entre  autres  eau- 
fes,  qu'ils  ameinent  à  ces  fins  D  cefte-cy 
en  eft  vne,  parce  quelle  eft  ennemie  de 
la  vray  e  religion  &  confédérée  au  Pape 
&à  cefteiainéteLigue.Encore  n'eft-ce 
pas  du  tout  loccafion  :  car  fila  Royne 
dEfcofTe  n eut  efté  que  Amplement 
Royne  d  Efcoflc^peut  eftrc  luy  eut-on 
laifîé  finir  (es  iours  en  la  prifon:Mais  en 
outre  la  Couronne  d'Angleterre  \uy 
appertenoit,  &  fans  côtrouer/è  après  h 
mort  de  ceftcRoyne:d  où  craignant  les 
hérétiques ,  que  fi  la  Royne  d'Efcofie 
furuiuoità  leur  Royne  ,  elle  ne  remit  la 
religion  Catholique  au  Royaume, ils 
ont  pourchafle  fa  mort.  Que  ce  foit  la 
feule  occafion5il  eft  euident,  parce  qu'ê 
ladifpute  que  les  Hérétiques  traiftent 
au  fecondDialogue  de  leur  reueille  ma- 
tin/S'il eft  loifible  à  la  Royne  d'Angle- 
terre de  faire  mourir  la  Royne  dEfcof- 
fe ,  ils  concluent  quelle  le  peut  faire 
pour  plufieurs  raifons ,  &  principale- 
ment parce  quelle  feroit  le  changemec 
de  la  religion  aduenantâ  la  couronne. 
Si  les  Hérétiques  non  feulemeut  nad- 

mettent  point  les  Princes  Catholiques 
aux  Royaumes  5  mais  encore  à  fin  que 
s'y  voulans  ingerer,ils  ne  troublent  leur 
repos ,  les  font  honteufement  mourir, 
n'enfeignent-ils  pas  les  Catholiques  de 
les  imiter  en  cela ,  &  d'eftimer  incapa- 
bles aux  couronnes  les  Hérétiques. En- 
core les  Catholiques  font  plus  doux, 
Ils  ont  efpargnc  le  iàng  des  Princes  3  Se 
les  ayans  en  leur  puifïancc,  les  ont  trai- 
ftez  benignement,  ouïes  Hérétiques 
en  font  le  fpe£tacle  &  le  ioûet  d' vn  ef- 
chaffaut.  Que  me  refpondront  à  cela 
nos  Policiquesjeur  femblera-il  raifon- 
nable  que  les  Hérétiques  foyent  a  dmîs 
aux  Royaumes  3  &  les  Catholiques  re- 
iettez/les  Hérétiques  traidez  douce- 
ment^ lesCatholiques  faids  la  proye 
d'vn  bourreau,  lime  refpondront  que 
cela  a  cfté  faid  en  Angleterre,  laquelle 
n'a  rien  de  commun  auec  la  France  :  le 
fçay  que  le  François  n'a  rien  de  com- 
mun auec  rAngIois,ains  font  de  toute 
ancienneté  ennemis ,  mais  quelle  Loy 
y  a-il  en  cela  plus  particulière  en  An- 
gleterre qu'ë  France, &  quelle  y  en  peut 
ilauoir  par  laquelle  IcsAnglois  puiffent 

iuger  des  autres  Princes  fouuerains* 
Dauantage  ee  braue  CôfeillerAutheuî 
du  Reueille  matin  eftFranf  ois,iI  a  don- 
né ce  conieil  douze  ou  treze  ans  auant, 
qu'il  ait  efté  exec'u.té,&  eft  à  croire,  que 
le  Roy  de  Nauarre&  les  Hérétiques* 
qui  ont  leurs  agents  en  Angleterre3n'ôc 
pas  peu  poufle  à  aduancer  la  mort  de 
cefte  Princefïè.  On  voitdonques  par 
les  raifons  mcfmes  des  Hérétiques  & 
leur  exemple  3  que  nous  ne  debuons 
point  nyne  fommes  obligez  derece- 
uoir  pour  Roy  le  Roy  de  Nauarre.  Dé 
manière, que  ceux  de  la  Ligue  iuftemét 
s'oppofent  à  Tes  deffeins,&aux  defleins 
des  Catholiques  qui  le  fauoriient» Les- 
quels n'ont  point  honte  deviurepluf- 
toft  au  Roy  deNauàrre ,  &  à  leur  mef- 
chante  cupidité, qu'à  l'Egliie  enlaquel- 
le  ils  ont  efté  Baptifcz  &  à  leur  patrie 
gens  aueuglez  d  auarice,  d'ambition  & 
de  vengeâce.Pour  la  fin  de  ce  difeours. 
le  deduiray  vn  certain  propos  de  nos 
Politiques ,  auquel  ic  refpondrày  par 
après  par  lequel  ils  nous  veulent  per- 
suader que  l'vtilité  eft  euidente  pour 
ceftEftat  3  fi  nous  laifïbns  paruenirgtf 

Royaume,  celuy  ,auquel  ils  difent  qu'il 
appartient ,  qui  eft  le  Roy  de  Nauarre, 
&  au  contraire  le  dommage  grand  &: 
irréparable  fi  nous  l'en  priuons  &  fi  à 
ces  fins  nous  tombons  en  des  guerres 
ciuiles.  Car  ceft  fans  double  difent-ils 
que  la  fin  d'icelles  fera  le  cantonnemëc 
du  Royaume,  lequel  fera  diuifé  &  de- 
meuré en  lopins ,  l'vnfe  fera  Seigneur 
dclaBretaigne,  l'autre  de  la  Norman- 
die, l'autre  delà  Proucncc  &  ainfides 
autres  Prouinces ,  ou  fi  pacifiquement 
nous  admettons  pour  Roy  le  Roy  de 
Nauarre,  le  Royaume  demeurera  vny 
&  redoutable  aux  eftrangers  ,  comme 
il  a  efté  iufquesà  prefent.  Par  ce  que 
i  ay  par  Cy  deuât  dit ,  Il  eft  apparent  par 
la  parole  de  Dieujaquelle  ne  peut  më- 
tir,comme  la  bouche  des  Politiques,& 
Courtifans  eft  à  ce  accoutumée,  que 
le  Royaume  lequel  delaifle  fon  Dieu 
&  prcuariqueenla  Foy,  tombe  touf- 
iours  en  la  domination  eftrangere ,  qui 
eft  vn  plus  grand  mal  que  d'auoir  plu- 
fieurs  Seigneurs  de  mefmepays.  Da- 
uantage  ie  recognoy &  tout  homme  de 
bien  recognoiftra  toufîours  vne  erreur 

tref-grande  en  ce  diicours  0  car  par  icc- 
luy  on  fonde  ion  efperancc  fur  la  créa- 
ture y  delaiffant  le  Créateur  comme  û 
Dieu  n'eftoit  pas  celuy  fèul  qui  pert  ou. 
conferue  les  Royaumes  5  &  no  les  Rois 
&Princes  delà  terre.il  y  a  encore plusy 
ejeft  qu'en noftre  France , nous auons 
toufiours  eiprouué  particulièrement 
des  lignes  grands  de  l'amour  de  Dieu 
enuers  celle  Monarchie ,  laquelle  a  elle 
mille  fois  remife  en  là  grandeur, lors 
qu'elle  lèmbloit  aux  hommes  eftre  du 
tout  perdue.  Quand  les  Rois  de  la  race 
de  Merouée  &  de  celle  de  Charles,  dc- 
generans  de  la  vertu  de  leurs  anceflres, 
furent  caufede  tant  de  pertes  en  ce 
Royaume,  que  des  Maires  du  Palais, & 
des  Seigneurs  aufli  puiflants  que  nos 
Rois  ierebelloyent  conftumierement 
contre  leur  majefté,  &  que  tout  bruloit 
des  guerres  ciuiks  ,  &  cependant  d'au- 
tre cofté  les  Sarrazins  les  Danois  & 
Normans  couroyent  toute  la  France, 
Dieu  a  il  delaifle  cefteMonarchie?Lors 
queleRoylean  priibnnicr  perdit  pi  ef- 
que  cefteCourône,&  que  le  Roy  d'An- 
gleterre Seigneur  de  toute  IaGuy  enac,. 

defcendit  en  France  auec  vne  puiflante 
armée ,  le  Roy  de  Nauarre  qui  eltoit 
grand  Seigneur  en  France,  &  plufieurs 
autres  Seigneurs  mauuais  Francois,fa- 
uorifansà  fonparty,  Dieu  ne  fit- il  pas, 
tempefter&  foudroyer  fur  le  campAn- 
glois:  De  manière  que  le  Roy  d'Angle- 
terre voyant  Dieu  de  noftre  cofté  3  fut 
content  d'entendre  à  la  paix,  de  laquel- 
le auparauant  il  ne  vouloit  oùir  parler, 
Du  temps  de  Charles  feptiefme  le  Roy 
d'Angleterre  occupant  la  Normandie, 
Guyenne,Picardie,partie  de  la  Cham- 
paigne,  cftant  Seigneur  de  Paris  ,  & 
preft  deTeftre  d'Orléans  lequel  il  tenoit 
affiegé.  Les  Ducs  de  Bourgongne  & 
deBretaigneeftans  encore  aduerfaire* 
àlaFrancejDieune  regarda-ilpasà  pi- 
tié la  pauure  France3enuoyât  le  fecours 
d'vne  pucellc ,  &  infpirant  vne  telle  ar- 
deur de  courage  aux  François,  qu'en 
peu  de  temps  la  France  fut  par  eux  (vn 
Calais  excepté  )  entièrement  deliurée 
des  Anglois.Ce  Dieu  qui  côferua  pour 
lors  cefteCouronne,n'eft-ce  pas  celuy 
que  nous  adorons  ,eft  il  detienu  plus 
foible&  moins  puiffant,  ne  nous  a- il 

pas  monftré  encore  en  ces  dernières 
guerres  ciuilcs,combien  il  nous  cherif- 
ioit&aymoit,  fàifant  que  les  hereti- 
•  ques  n'ont  iamais  fçéu  bien  prendre  les 
occafions  de  faire  leurs  affaires,  &  dif- 
iipant  leurs  grandes  armées.  Qu'elle  fo- 
lie donc  eft-ce  ,  &  quelle  manie  de 
vouloir  s'affeurer  fur  vn  home  mortel* 
encore  ennemy  de  Dieu  ,  &  négliger 
le  fecours  de  l'immortel  que  nous  a- 
tions  efprouué  &  efprouuons  tpusles 
iours  fecourable.  Qui  peut  mettre  la 
diuifion  entre  nous  &  le  Cantonnemêt 
que  Dieu,  fi  nous  tombons  enfonircr 
permettant, que  fon  fàincl:  nom  foit li- 
brement blafphemépar  lesHeretiques? 
Qui  peut  nousvnir  &fairevn  feul  corps 
de  ce  Royaume  queluy  mefine,  fi  l'a- 
mour &  deffence  de  fa  faillite  Religion 
nous  préférons  aux  grandeurs^  dignr- 
tez  terriennes .  Mais  ces  Politiques  mi- 
njftres  de  noftre  cômun  ennemy,  beau- 
coup plus  pernicieux  &  deteftables  que 
les  Hérétiques  ,  d'autant  que  voyans 
cognoifTans  &:  feachansils  perfecutent 
J'Eglife  de  Dieu,  tachent  pour  paruenir 
à  leurs  prêtâtes  de  nous  diuifer  par  toqs 

inoyenspoflibles,  nouspropofànti'cy 
des  prétendus  cantonnemens ,  qui  ne 
pcuuent  eftre ,  fi  nous  nous  vniflbns 
iàin&ementauecDicu,  &fajfons  vne 
Jàin&e  rcfolution  de  mourir  pour  fa 
querelle .  Ceft  pourquoy  (Peuple  tref- 
chrefticn)  il  fe faut  maintenant  refou- 
dre vcrtueufcmét  à  cefte  caufe,&  nous 
reueiller  du  long  fbmme,  qui  nous  a  te- 
nus filong  temps  endormis,  comme  fi 
nousauiôs  beu  de  la  mandragore  ou  de 
quelque  femblablc  venin  .  Nelaiffons 
perdre  l'occafion,  que  ces  bons  Princes 
Catholiques  nous  ont  dôné  3  par  la  dé- 
faite de  cefte  grande  armée  deReiftres. 
Pendant  que  la  nauire  eft  en  tiere&  fau- 
ue3ceft  au  Pilote  &  gouuerncur  dicclle 
de  pourucoir,  à-  ce  que  par  quelque  ha- 
zard5  ou  par  la  violence  de  la  tourmen- 
te elle  ne  foit  renuerséc,  mais  lors  que  la 
mer  s  ouure  pour  l'engIouttir5cn  vain  fe 
trauailleroit-il  pour  la  fàuuer:  Aufli  pé-' 
dant  que  nous  auons  le  vent&  la  bonne 
fortune&  l'occafion  de  venir  à  bout  de 
nos  ennemys ,  ne  laiiTons  refroidir  no- 
ftre  gaillardife ,  &  ne  laiflbns  prendre 
haleine  à  noftre  ennemy .   Si  nous  luy 


donnons  temps  de  fe  r'afleurer  &  r'afc 
fermir  ,  peut  eftre  que  Dieu  ne  béni- 
ra plus  nos  armes  ,  irrité  de  ce  que 
nous  nous  ferons  monftrés  ingrats  de 
les  benefîccs^pour  nauoir  pris  I'occafîo 
qu'il  nous  auoit  benignement  offerte. 
Le  moyë  feul  pour  y  paruenir ,  eft  de  fe 
ioindre  touts  à  celle  vnion  &  Ligue 
fainéte  3  fans  nous  foucier  de  ceux  qui 
viuants  entre  nous ,  fauorifent  néant- 
moins  le  Roy  de  Nauarre,&  calomniée 
les  îàin&es  entreprinfes  de  ceux  de 
la  Ligue  .  Lefquelles  ic  penfe  vous 
auoir  tellemëtiuftifiées,  que  déformais 
elles  feront  a  touts  bons  Catholiques, 
non  feulemét  hors  de  tout  crime,  mais 
de  tout  foupfon  d'iceluy.  QuelaNo- 
bleffe  donc  s'vniffe  fain&ement,  quel- 
le  fe  founienne  d'eftre  defeendue  de  ces 
grands  Capitaines5qni  ont  planté  pref- 
que  en  touts  les  coings  du  monde  3  les 
Trophées  de  leurs  vidoires  acquiies 
pour  la  qu  er elle  de  Dieu .  Ces  m efm  es 
bras,  que  leurs  pères  eurent  contre  les 
infidèles  &  Mahumetans ,  qu'ils  ayent 
contre  les  Heretiqùes&  leurs  partions, 
$on  guieres  meilleurs  que  les  infidèles: 

Qu'il  ne  leur  fbit  reproché ,  d  auoir  des 
généré  de  telle  vertu;  Qu'ils  péfent  que 
l'ombre  de  la  gloire  du  noble,  confifte 
auxricheffes  &  grandeurs  de  ce  mon- 
de ,1a  vraye  gloire  aux  a&cs  généreux 
&  magnanimes:  Que  plus  belle  occafio 
ne  fepouuoit  offrir  pour  faire  preuuc 
de  leur  vertu,  que  celle  qui  fe  prefente, 
à  fçauoir  la  defenfe  de  la  vraye  Reli- 
gion, laquelle  les  comblera  de  gloire  en 
ce  monde,  &  morts  leur  donnera  au 
Ciel  vneplus  belle  vie.  Quand  a  l'E- 
gliie  elle  n'a  befoing  d'eftre  exhor- 
tée :  pluftoft  deburoyent  eftre  char- 
gez d'iniures^ftimez  infâmes  &  refuis 
dvn  chafeun  ,  ceux  qui  eftans  de  ce 
{àindl  ordre  ,  ne  fè  rengent  à  cefte! 
faindte  vnion.  Leur  profeflîon  les  fe- 
mond  afTez  ,  l'eminent  péril  de  l'E- 
glife  les  inuite,&  puis  que  c  eft  la  cauiè 
de  lEglife,  ils  doivent  pen fer  que  c'eft 
leur  caufe  mcfme.Et  nous  tous  la  deuôs 
penfer  noftre,mais  plus  particuliereméc 
les  Ecclefiaftiques ,  qui  nous  doiuêt  ex- 
horter à  cefte  fainde  vnion,  &  forcer 
&  contraindre  d'y  venir .  Le  peuple  fe 
fouuicndra  qu'il  a ceft  honneur deftre 

en  la  première  nation  delà  Chrcfheté, 
feulement  pour  auoireftétoufiours  le 
refuge  de  toutes  les  natiôs  Catholiques 
opprefsées,  èV  pour  ne  s  eftre  iamais  de- 
uoyé  de  la  vray  e  Religion.  Que  s  il  s'eft 
mis  depuis  quelque  temps, de l'iu raye 
parmy  le  bon  blé ,  ce  Iuy  fera  bien  pei- 
ne de  l'arracher,mais  cette  peine  luyen- 
gendrera  vne  grande  gloire&  vn  grand 
profit  à  Taduenir .  LAllemaigneacfté 
première  infectée  d'herefie,  laquelle  sas 
fayde  de  Dieu,  n  a  e/perâce  deftre  gué- 
rie &  releuéede  long  temps,  1  Angle- 
terre qui  la  efté  après,  eft  opprefsée  par 
vne  cruelle  Erynnis  &  fànglante  Mege- 
re,la  France  ayât  efté  la  dernière  a  ttain- 
te,  fi  elle  le  purge  &  reuele  première,  /a 
gloire  en  fera  plus  grande,  &  ion  méri- 
te plus  grand  enuers  Dieu .  Que  tous 
Eftrats  donc  s Vniflentfaindemëcfous 
Tauthorké  du  Roy,  n  eftâts  qifvn  mef- 
me  corps,  mefrne  volonté,  mefme  amc 
rapportans  tout  à  la  gloire  de  Dieu,  le- 
quel nous  ayant  monftré  par  l'euene- 
ment  de  certe    viéfcoire  miraculeufe 
fur  vne  fi  grande  armée  ,  combien  il 
nous  fauorife,  nous  donne  efperace  de 

'plus  grandefaucur  a  faduenir.  Ce  n  cft 
point  vne  paflïon  &  affedion  fimplc 
qui  nous  y  inuite  ,  ccft  Dieu  mcfmc 
qui  nous  y  femond,  lequel  nous  pro- 
pofant  pour  falaire  de   nos  trauaux 
vne  gloire  éternelle  ,  nous  ne  deuons 
nous  monftrcr  fi  lafehes  &  faillis  de 
cueur  ,  que  pour  vne  vie  de  peu  de 
iours  ,   nous  en  perdions  vne  d'vne 
infinité  d'années  .  Mais  il  nous  faut 
continuer,  en  ce  que  nous  aurons  fain- 
dement  commëcé,  fans  nous  lafler  au- 
cunement ,  ny  eitonner  pour  les  diuers 
accidens  de  la  fortune*,  ayâts  toufiours 
deuant  les  yeux  ,  que  le  fruid  de  la  ver- 
tu eft  plus  grand  ,quand  après  mille  tra- 
uaus  &:  périls,  nous  voyôs  nos  defleins 
s  acheminer  à  la  fin  defirée.  Que  ce  foit 
donc  vne  colonne  ferme  &ftable  que 
celle  fainde  vniô,  laquelle  ny  les  crain- 
tes &  menalTes  des  grands  ,  ny  la  perte 
dcs|eftats.  biensparës  &amis,ny  touts 
les  efforts  des  ennemis  de  Dieu,  Ny  les 
mines  lourdes  de  nos  faines  Se  fimulez 
amis  ne  puifïcnt  aucunem  et  csbranler. 
Dieu3par  fa  fainde  grace5!a  veuille  tel- 
lement fortifier,  que  ce  foit  ala  gloire 

de  fon  fàinét  nom,  au  bien  Se  repos  de 
toute  la  Chrcftienté,  &a  la  manuten- 
tion de  ce  pauure  &miferable  Royau- 
me 

